Levítico 10 - Sagrada Biblia [[Sagrada Biblia] Qeqchi Bible]\nEb li ralal laj Aarón, laj Nadab ut laj Abiú, queßxqßue li xam chi saß li sansar, abanan li xam aßan jalan chiru li quixye li Dios. Queßxqßue ajcuiß li pom ut queßxmayeja chiru li Dios. Incßaß queßxbânu joß quixye li Dios.\nJoßcan nak li Kâcuaß quixtakla jun li xam re teßcßatekß. Ut aran queßcam chiru li Kâcuaß.\nTojoßnak laj Moisés quixye re laj Aarón: —Aßan aßin li quiraj xyebal li Kâcuaß nak quixye: “Tâcßutûnk lin santilal chiruheb li ani nequeßxbânu li cßaßru ninye. Ut chiruheb chixjunileb li tenamit tâqßuehekß inlokßal.”— Ut laj Aarón incßaß quichakßoc nak quirabi li cßaßru quixye.\nLaj Moisés quixbokeb laj Misael ut laj Elzafán, eb li ralal laj Uziel. Laj Uziel, aßan li rican laj Aarón. Laj Moisés quixye reheb: —Quimkex ut isihomak lê camenak saß li tabernáculo. Cßamomak toj chirix li naßajej li cuanqueb cuiß li kamuhebâl, chan.\nEb aßan queßcuulac chirisinquileb. Queßrisi li camenak toj chirix li naßajej li cuanqueb cuiß lix muhebâleb joß quixye laj Moisés. Ut cuan li rakßeb laj tij chirixeb.\nLaj Aarón cuan rochbeneb laj Eleazar ut laj Itamar li ralal cuib. Laj Moisés quixye reheb: —Mêrisi xbatbal lê jolom ut mêkßich lê rakß xban xrahil êchßôl re nak incßaß texcâmk ajcuiß lâex ut re nak incßaß tâchâlk xjoskßil li Kâcuaß Dios saß xbêneb chixjunileb li tenamit. Aban lê rech tenamitil aj Israel teßrahokß saß xchßôleb xban li xam li quixtakla chak li Kâcuaß.\nUt lâex texcanâk arin saß li oquebâl re li tabernáculo. Cui tex-êlk, texcâmk xban nak lâex sicßbil êru xban li Kâcuaß Dios nak quiqßueheß li aceite saß êjolom, chan. Ut queßxbânu joß queßyeheß re xban laj Moisés.\nLi Kâcuaß Dios quiâtinac riqßuin laj Aarón ut quixye re:\n—Lâat ut eb lâ cualal incßaß târûk tex-oc saß li tabernáculo cui yôquex chi ucßac vino malaj ut li haß li nacaltesin re nak incßaß texcâmk. Aßin jun li chakßrab tento têbânu lâex ut tento ajcuiß teßxbânu eb lê ralal êcßajol li teßcuânk mokon.\nTento nak têqßue retal chi us cßaßru li santobresinbil ut cßaßru li muxbil ru. Tênau xsicßbal ru cßaßru li us ut cßaßru li incßaß us.\nTento nak têtzoleb laj Israel riqßuin chixjunil li chakßrab li xinqßue re laj Moisés, chan li Dios.\nLaj Moisés quiâtinac riqßuineb laj Aarón ut laj Eleazar ut laj Itamar, li cuib chi ralal laj Aarón li incßaß queßcamsîc. Quixye reheb: —Têcßam li cßaj li qui-elaßan nak quiqßueheß li cßatbil mayej cßaj. Riqßuin aßan têyîb li caxlan cua li mâcßaß xchßamal ut têcuaß chixcßatk li artal xban nak li mayej aßin santo.\nLâat ut eb lâ cualal têcuaß saß jun li naßajej santo. Aßan li textzßak lâex nak naqßueman li cßatbil mayej chiru li Kâcuaß xban nak joßcan quixye cue li Kâcuaß.\nLâex ut eb lê ralal êcßajol naru têtzaca li re xchßôl ut li rukß li quitaksîc chiru li Kâcuaß. Têtiu saß jun li naßajej santo. Aßan li textzßak lâex nak eb laj Israel teßxqßue lix mayej re xcßambaleb rib saß usilal riqßuin li Dios.\nRiqßuin lix xêbul li mayej li nacßatman têcßam li re xchßôl ut li rukß li teßxtaksi saß rukßeb chiru li Kâcuaß. Rajlal têcßul aßin chokß êre ut reheb lê ralal êcßajol joß quixye li Kâcuaß.\nLaj Moisés quixpatzß li mayej chibât li quiqßueheß re xtzßâmanquil xcuybal lix mâqueb. Cßajoß nak quijoskßoß nak quirabi nak ac quicßateß. Quipoß riqßuin laj Eleazar ut laj Itamar ut quixye reheb:\n—¿Cßaßut nak incßaß quetzaca li mayej re xtzßâmanquil xcuybal li mâc saß jun li naßajej santo? Li mayej aßin santo. Li Kâcuaß quixqßue êre li mayej aßin re têtzaca re xtzßâmanquil xcuybal xmâqueb li tenamit chiru li Kâcuaß.\nNequenau nak lix quiqßuel li xul aßin incßaß quicßameß saß li Santil Naßajej. Joßcan nak xetiu raj lix tibel saß li naßajej aßan joß quinye êre, chan.\nUt laj Aarón quixye re laj Moisés: —Qßue retal. Chiru li cutan aßin xeßmayejac re xtzßâmanquil xcuybal lix mâqueb ut queßxcßat lix mayej chiru li Kâcuaß. Abanan lâin xincßul li xutân aßin. ¿Ma xsahoß ta biß raj saß xchßôl li Kâcuaß cui ta lâin xintzaca li mayej re xtzßâmanquil xcuybal li mâc? chan.Nak quirabi li cßaßru quixye laj Aarón, quicßojla xchßôl laj Moisés.\nNak quirabi li cßaßru quixye laj Aarón, quicßojla xchßôl laj Moisés.


Romanos 4 KEKNT - Anakcuan tina̱tinak chirix laj - Bible Search\nXban nak cuan xpa̱ba̱l laj Abraham, joꞌcan nak quiti̱cobresi̱c xchꞌo̱l xban li Dios\n1Anakcuan tina̱tinak chirix laj Abraham li kaxeꞌto̱nil yucuaꞌ. ¿Ma quiti̱cobresi̱c xchꞌo̱l chiru li Dios riqꞌuin lix yehom xba̱nuhom? Incꞌaꞌ. 2Cui ta riqꞌuin xyehom xba̱nuhom quiti̱cobresi̱c xchꞌo̱l laj Abraham, cuan raj cꞌaꞌru quixnimobresi cuiꞌ rib. Abanan ma̱cuaꞌ raj chiru li Dios. 3Tzꞌi̱banbil saꞌ li Santil Hu nak laj Abraham quixpa̱b li cꞌaꞌru quixye li Dios. Ut xban lix pa̱ba̱l, li Dios quixye nak laj Abraham aꞌan jun cui̱nk ti̱c xchꞌo̱l. (Gén. 15:6) 4Li ani natrabajic naxcꞌul xtojbal. Lix tojbal naxcꞌul aꞌan moco yal xma̱tan ta xban nak ac xtoj rix. 5Aban li colba-ib incꞌaꞌ natojman rix. Aꞌan yal jun ma̱tan naxqꞌue li Dios reheb laj ma̱c li nequeꞌpa̱ban re. Xban nak nequeꞌpa̱ban, ti̱cobresinbileb xchꞌo̱l xban li Dios. 6Laj David quixye nak us xak re li naxma̱tani xti̱quilal xchꞌo̱l riqꞌuin li Dios chi ma̱cuaꞌ xban xyehom xba̱nuhom. Yal chi ma̱tan ban naxcꞌul lix ti̱quilal xchꞌo̱l. 7Laj David quixye chi joꞌcaꞌin:\nUs xak reheb li cuybil sachbil xma̱queb, xban nak incꞌaꞌ chic nanak saꞌ xchꞌo̱l li Dios lix ma̱usilaleb.\n8Us xak reheb li incꞌaꞌ chic nequeꞌcꞌoxla̱c lix ma̱queb xban li Dios. (Sal. 32:1-2)\n9¿Ut aniheb li teꞌcuyekꞌ teꞌsachekꞌ lix ma̱c? ¿Ma caꞌaj cuiꞌ li queꞌxcꞌul li circuncisión? Incꞌaꞌ. Reheb aj ban cuiꞌ li incꞌaꞌ queꞌxcꞌul li circuncisión. Ac xinye li cꞌaꞌru tzꞌi̱banbil saꞌ li Santil Hu chirix laj Abraham. Xban nak cuan xpa̱ba̱l laj Abraham, li Dios quixye nak aꞌan jun cui̱nk ti̱c xchꞌo̱l. (Gén. 15:6) 10Laj Abraham ma̱jiꞌ naxcꞌul li circuncisión nak li Dios quixye nak li cui̱nk aꞌan ti̱c xchꞌo̱l. 11Mokon chic laj Abraham quixcꞌul li circuncisión joꞌ retalil nak aꞌan jun cui̱nk ti̱c xchꞌo̱l chiru li Dios xban lix pa̱ba̱l. Laj Abraham quixpa̱b li Dios nak ma̱jiꞌ naxcꞌul li circuncisión. Joꞌcan nak nayeman nak laj Abraham aꞌan xyucuaꞌeb chixjunileb li nequeꞌxpa̱b li Dios ut nequeꞌqꞌueheꞌ saꞌ ajl saꞌ xya̱nkeb li ti̱queb xchꞌo̱l usta incꞌaꞌ nequeꞌxcꞌul li circuncisión. 12Ut laj Abraham xyucuaꞌeb ajcuiꞌ li queꞌxcꞌul li circuncisión. Ma̱cuaꞌ caꞌaj cuiꞌ xban nak queꞌxcꞌul li circuncisión. Xyucuaꞌeb aj ban cuiꞌ xban nak queꞌxpa̱b li Dios joꞌ nak quixpa̱b li Dios laj Abraham nak toj ma̱jiꞌ naxcꞌul li circuncisión.\nXban li pa̱ba̱l nacꞌulman li naxyechiꞌi li Dios\n13Li Dios quixyechiꞌi re laj Abraham joꞌ ajcuiꞌ reheb li ralal xcꞌajol nak eb aꞌan teꞌe̱chani̱nk re li ruchichꞌochꞌ. Ma̱cuaꞌ riqꞌuin xba̱nunquil li naxye li chakꞌrab nak teꞌre̱chani. Quiyechiꞌi̱c ban reheb xban nak quipa̱ban laj Abraham ut li Dios quixye nak laj Abraham aꞌan jun cui̱nk ti̱c xchꞌo̱l. 14Cui ta caꞌaj cuiꞌ li cuanqueb rubel xcuanquil li najter chakꞌrab li teꞌe̱chani̱nk re li yechiꞌinbil xban li Dios, ma̱cꞌaꞌ raj na-oc cuiꞌ li kapa̱ba̱l. Ut ma̱cꞌaꞌ raj na-oc cuiꞌ li yechiꞌinbil xban li Dios. 15Nachal xjoskꞌil li Dios saꞌ xbe̱neb li nequeꞌkꞌetoc re li chakꞌrab. Xban nak cuan li chakꞌrab, cuan li kꞌetoc a̱tin. Cui ta ma̱cꞌaꞌ li chakꞌrab, ma̱cꞌaꞌ raj kꞌetoc a̱tin. 16Xban nak cuan xpa̱ba̱l laj Abraham, li Dios quixyechiꞌi li ma̱tan re xban xnimal rusilal. Ut quixyechiꞌi ajcuiꞌ reheb chixjunileb li ralal xcꞌajol. Li yechiꞌinbil ma̱cuaꞌ caꞌaj cuiꞌ reheb li cuanqueb rubel xcuanquil li chakꞌrab. Reheb aj ban cuiꞌ chixjunileb li nequeꞌpa̱ban joꞌ nak quipa̱ban laj Abraham. Joꞌcan nak nayeman nak laj Abraham aꞌan li kayucuaꞌ chikajunilo xban nak aꞌan laj cꞌamol be chiku saꞌ li kapa̱ba̱l. 17Tzꞌi̱banbil saꞌ li Santil Hu li quixye li Dios re laj Abraham: Xatinqꞌue chokꞌ xxeꞌto̱nil yucuaꞌ li qꞌuila tenamit. (Gén. 17:5)\nUt chiru li Dios toj cuan ajcuiꞌ xcuanquil li cꞌaꞌru quixyechiꞌi re laj Abraham. Laj Abraham quixpa̱b li Dios li nacuaclesin cuiꞌchic reheb li camenak chi yoꞌyo ut yal riqꞌuin ra̱tin naxyoꞌobtesiheb li cꞌaꞌak re ru toj ma̱cꞌaꞌ. 18Laj Abraham quixpa̱b li quixye li Dios ut quiroybeni li quiyechiꞌi̱c re usta incꞌaꞌ naxnau chanru nak ta̱qꞌuehekꞌ re li ralal xcꞌajol. Joꞌcan nak aꞌan xyucuaꞌeb li qꞌuila tenamit joꞌ quiyeheꞌ re xban li Dios, —Teꞌqꞌuia̱nk la̱ cualal a̱cꞌajol, chuꞌux re xban li Dios. (Gén. 15:5) 19Caꞌchꞌin chic ma̱ oꞌcꞌa̱l chihab cuan re laj Abraham. Aꞌan naxnau nak xban xti̱xilal incꞌaꞌ raj chic ta̱cua̱nk ralal xcꞌajol. Ut naxnau ajcuiꞌ nak lix Sara incꞌaꞌ naqꞌuiresin. Aban incꞌaꞌ quichꞌinan xchꞌo̱l laj Abraham. Quixpa̱b ban chi tzꞌakal nak ta̱cua̱nk ralal xcꞌajol. 20Incꞌaꞌ quixcuiba xchꞌo̱l chi moco quixcanab roybeninquil lix ma̱tan li quiyechiꞌi̱c re xban li Dios. Cacuu̱c ban chic quixba̱nu saꞌ lix pa̱ba̱l ut quixlokꞌoni li Dios. 21Laj Abraham quixpa̱b chi anchal xchꞌo̱l nak li Dios kꞌaxal nim xcuanquil ut tixqꞌue li cꞌaꞌru naxyechiꞌi. 22Ut xban lix pa̱ba̱l laj Abraham, li Dios quixye nak aꞌan jun cui̱nk ti̱c xchꞌo̱l. 23Ut moco caꞌaj cuiꞌ ta saꞌ xcꞌabaꞌ laj Abraham nak quitzꞌi̱ba̱c retalil nak ti̱c xchꞌo̱l xban lix pa̱ba̱l. 24Quitzꞌi̱ba̱c aj ban cuiꞌ saꞌ kacꞌabaꞌ la̱o. Li Dios naxye nak ti̱c ajcuiꞌ li kachꞌo̱l la̱o cui takapa̱b chi tzꞌakal li quicuaclesin re li Ka̱cuaꞌ Jesucristo chi yoꞌyo saꞌ xya̱nkeb li camenak. 25Li Jesucristo quixkꞌaxtesi rib chi ca̱mc xban li kama̱c ut quicuacli cuiꞌchic chi yoꞌyo saꞌ xya̱nkeb li camenak re xti̱cobresinquil li kachꞌo̱l chiru li Dios.


Proverbios 20 - Sagrada Biblia [[Sagrada Biblia] Qeqchi Bible]\nLi na-ucßac vino nayiboß ru lix naßleb. Ut li na-ucßac re li haß li nacaltesin nasach xnaßleb. Li ani nabânun re chi joßcan, aßan mâcßaß xnaßleb.\nNak najoskßoß li rey, aßan chanchan nak najoskßoß li cakcoj. Li ani naxchikß xjoskßil li rey naxqßue xyußam saß xiu.\nLi ani incßaß napletic, aßan jun lokßal chokß re. Abanan li ani mâcßaß xnaßleb, junes ticoc plêt naxbânu.\nLi ani incßaß nacuulac chiru cßanjelac incßaß na-au saß xkßehil li âuc. Abanan nak nacuulac xkßehil li kßoloc naxic chi kßoloc. Mâcßaß naxtau xban nak incßaß nacßanjelac.\nLi châbil naßleb li cuan riqßuin junak cuînk incßaß nacßutun. Chanchan li haß cham cuan chßaßaj risinquil. Abanan li ani sêb xchßôl tixnau xqßuebal retal li châbil naßleb cuan riqßuin.\nNabaleb li cristian nequeßxye nak châbileb. Abanan junak li châbil cristian, chßaßaj xtaubal.\nUs xak reheb li alal cßajolbej li xeßcuan xnaß xyucuaß saß tîquilal ut saß châbilal.\nNak junak li rey nachunla saß li raklebâl âtin, yal riqßuin rilbal li junjûnk naxqßue retal ani cuan xmâc.\nMâ ani naru nayehoc re nak tzßakal re ru li râm. Incßaß naru naxye nak mâcßaß chic li mâc riqßuin.\nUsta toj sâj junak, abanan nacßutun chanru lix naßleb riqßuin lix yehom xbânuhom.\nLi Kâcuaß quixqßue li kaxic re nak to-abînk ut quixqßue ajcuiß li xnakß ku re nak to-ilok.\nMênumsi li cutan chi cuârc xban nak naru texcanâk saß nebaßil. Aj-ajak ban êru chi cßanjelac re nak cuânk nabal lê tzacaêmk.\nLaj lokßonel naxye: “Incßaß us lâ cßay.” Abanan nak ac x-el riqßuin laj cßay naxye nak us li xlokß.\nLi ani naxnau xqßuebal châbil naßleb kßaxal cuißchic lokß chiru li oro ut li tertôquil pec.\nLi ani tixsume xtojbal xcßas junak incßaß naxnau ru, isihomak li rakß ut têqßue chokß prenda.\nLi ani natzacan riqßuin balakßic, sa nak naxtzaca. Abanan mokon raylal tâchâlk saß xbên. Chanchan yô chi tzacânc chßochß.\nLi cßaßru naxcßûb ru junak, us na-el xban nak naxqßue saß xchßôl li châbil naßleb qßuebil re. Joßcan nak têcßoxla chi us nak têtiquib junak plêt.\nLi ani nacuulac chiru moloc âtin naxye resil li cßaßru cuan chi mukmu. Joßcan nak mêjunaji êrib riqßuineb li nequeßcuulac chiru jaloc âtin.\nLi ani naxtzßektâna lix naß xyucuaß kßaxal ra tixcßul nak tâcâmk. Chanchan nak nachup li xam saß kßojyîn.\nLi ani naxtau lix biomal saß junpât chi incßaß xraylal, mokon incßaß tâosobtesîk.\nMâ jun sut têcßoxla xqßuebal rêkaj li raylal na-ux êre. Canabomak ban saß rukß li Kâcuaß ut aßan tâtenkßânk êre.\nLi Kâcuaß, aßan naberesin re li junjûnk. Ut mâ ani nanaßoc re cßaßru nachal saß xbên.\nXiu xiu chokß re junak cristian xyechißinquil li cßaßak re ru re li Dios cui incßaß tixcßoxla chi us xbên cua. Mâre mokon tixqßue retal nak incßaß târûk chixbânunquil.\nLi rey li cuan xnaßleb narakoc âtin saß xbêneb li incßaß useb xnaßleb ut naxqßueheb chixtojbal lix mâqueb.\nLi musikß li quiqßueheß reheb li cristian xban li Dios, aßan nacutanobresin re lix cßaßux li junjûnk. Chanchan jun li lámpara.\nJunak li rey xakxôk saß xnaßaj lix cuanquil cui narahoc ut cui nataklan saß xyâlal.\nEb li toj sâjeb cuanqueb xlokßal xban nak cuan xmetzßêuheb. Abanan li ac chêqueb cuanqueb xlokßal xban nak cuanqueb xnaßleb.Li mâusilal naru xbanbal riqßuin xcßulbal li raylal. Ut riqßuin xcßulbal li tzßûm naru xjalbal li cßaßux.\nLi mâusilal naru xbanbal riqßuin xcßulbal li raylal. Ut riqßuin xcßulbal li tzßûm naru xjalbal li cßaßux.


Kok’ awimqj komonil\nLi tenamit Watemaal naab’al tawi’ li xsahil ru wank, jo’ eb’ li xul ut li che’k’aam, ab’anan ink’a k’najelanb’il chi tzx’aqal reeru ut chi jo’kan ink’a jwal na yalmank xsahil. Li yal jo’majo’il k’anjel na xk’e sa’ raaxiik’ li xchaab’ilal li ch’och’ ut chixjunil li awinq na’elk chi ru; li xsahil ru li ch’ich’ ink’a yo chi oksimank chi chaab’il, a’an b’achik li ak’ k’anjel ut li ak’ nawom, yo chi numtaak chi us.\nXwakleesinkil xk’auxl li k’ila poyanam kaw chi us, a’b’an ink’a naru nayeeman naq ink’a ta taruhanq. Li Nimla Molam Aj K’anjel Chirix Kaxlan Xaml Renace, a’an jun li molam re Watemaal li naxpaab’ naq naru nawakliik li tenamit wi’ tqatz’ol xraab’al ut xkolb’al rix li sutam. Jo’kan ut naq naab’al chik li k’anjel chirix chanru xkolb’al ut xraab’al rix li sutam ak yo xb’eeresinkil, jo’kan ut naq naab’al chikan li tzolok ut li nawom yo xk’eeb’al cho’q reheb’ li poyanam wankeb’ sa’ k’aleb’aal, re naq eb’ a’an te ruhanq xk’eeb’al chi k’anjelak chiruheb’ li xyu’am, re naq te usaaq li xwanjik, li xkawilal, ut te’ usaaq sa’ li k’ila k’anjel nake’ xsik’atq wi’ rib’, chirix naq yooqeb’ ajwi’ chi xkolb’al rix li sutam.\nawk kakaw, tz’i’ ut\nChaab’il awk a’an jun li k’anjel wank sa waqxaqlaju (18) chi k’aleb’aal b’arwi’ yo chi k’anjelak li Li nimla molam aj k’anjel chirix kaxlan xaml, b’arwi’ eb’ li poyanam wankeb’ xtzolb’al chirix awk, yookeb’ xk’utb’al li awk chiruheb’ li poyanam re li tenamit San Pedro Carchá, re li teep Alta Verapaz; yookeb’ chi k’anjelk sa eb’ xch’och’ li komonil, b’arwi’ yookeb’ xk’utb’al chanru xkolb’al rix li ch’och’, chanru xk’anjelankil junaq na’jej b’arwi’ wankeb’ li ketomj ut li awimq, ut chanru xtaqresinkil li iyaj naq ink’a naxk’e hab’; chixjunil a na’leb’ ut a nawom a’in, naru nake’ xb’aanu sa’ xjunkab’lal ut naru ajwi’ nake’ xk’e chi xnaw re chik jalan chi poyanam malaq jalan chik chi kab’lal. Li na’leb’ a’in yo xwaklesinkileb’ xk’auxl eb’ li poyanam aj awinel re li k’aleb’aal wank sa xsutam li nimla molam Renace, numenaq o’kaa’l (100) li k’anjel yo chi b’aanumank chikan, jo’ eb’ li mu’ li komonil k’anjel ut li kok’ awk awinq.\nLi kok awk chirix ochoch, junelik b’aanunb’il xb’aaneb’ ixq, ut chi jo’kan yookeb’ chi tz’aqonk re rilb’al ut xwaklesinkil xjunkab’laleb’, sa’ eb’ li kok’ awimq nake’ raw nake’tawmank: pix, aseelk, kaq xe’ saq xe, ki’il ik, ixim ut kenq’. Ut sa’ junaq li komonil ch’och’ naru nake’ raw li kape, li kakaw ut li tz’i’.\nJo’ naxye qawa’ Alfredo Maul, aj yiib’anel ochoch ut aj nawonel chirix sutam, eb’ li poyanam naru naje nake’ awk sa’ junaq li na’jej jwal kach’in chi us, naru ajwi’ nake’ awk sa junaq tz’aptz’ookil na’ajej, yal ile’k ut yal k’anjelaak naraj li na’leb’ a’in, wi’ chixjunil raj nab’aanunk re li na’leb’ a’in, jwal kotz’ko raj xtz’aq na’ elk li qatzakaemqj, jo’ chanru naru rawb’al xkomon qatz’akaemqj, naru ajwi’ rawb’al li pin na b’anok.\nRik’in li na’leb’ a’in, nasik’mank xchaab’ilob’resinkil li xkawilalleb’ li poyanam junjunq re li k’aleb’aal ut naru ajwi’ xk’ayinkil li rela’ re naq li poyanam te xtaw b’a’yaq li xtumineb’.


Gálatas 5 - Sagrada Biblia [[Sagrada Biblia] Qeqchi Bible]\nMâcua'o chic jo' li lok'bil môs xban nak moco cuanco ta chic rubel xcuanquil li najter chak'rab. Libre ban chic cuanco xban nak li Cristo quicoloc ke chiru xcuanquil li najter chak'rab. Chexcuânk ut chi cau êch'ôl sa' lê pâbâl ut mêq'ue chic êrib rubel xcuanquil li chak'rab.\nLâin laj Pablo. Q'uehomak retal li yôquin chixyebal êre. Cui toj nequec'ul li circuncisión re nak tâtîcobresîk êch'ôl, a'an naraj naxye nak mâc'a' na-oc cui' chêru li Cristo.\nJun sut chic ninch'olob lix yâlal chêru. Li ani naxc'ul li circuncisión re nak tâtîcobresîk xch'ôl, tento nak tixbânu chixjunil li naxye sa' li najter chak'rab.\nLâex li nequeraj xtîcobresinquil êch'ôl chiru li Dios riq'uin xbânunquil li naxye sa' li chak'rab, nequerisi êrib riq'uin li Cristo ut nequerisi ajcui' êrib riq'uin li rusilal li Dios.\nAbanan lâo yôco chiroybeninquil lix tîcobresinquil kach'ôl chiru li Dios riq'uin xpâbanquil li Cristo xban nak jo'can quic'utbesîc chiku xban li Santil Musik'ej.\nCui lâo reho chic li Jesucristo, mâc'a' naxye cui takac'ul li circuncisión malaj ut inc'a'. Li k'axal tento xbânunquil, a'an xpâbanquil li Jesucristo. Ut cui yâl nak nakapâb li Cristo, tâc'utûnk li kapâbâl xban nak nocorahoc.\nUs nak quetiquib chak pâbânc junxil. ¿Ani xtacchi'in êre nak inc'a' chic yôquex chixpâbanquil li yâl?\nLi tacchi' a'an inc'a' nachal riq'uin li Dios li quisic'oc êru.\nUsta yal ca'ch'in li levadura li nach'amobresin naq'ueman, a'an naxch'amobresi chixjunil li k'em.\nLâin cau inch'ôl sa' xc'aba' li Kâcua' Jesucristo nak lâex moco jalan ta lê c'a'ux chiru lin c'a'ux lâin. Li ani yô chi po'oc ru lê pâbâl tixc'ul xtojbal xmâc a' yal ani.\nCui ta toj yôquin chixjulticanquil nak tento xc'ulbal li circuncisión inc'a' raj chic tine'xrahobtesi. Cui ta toj yôquin chixbânunquil a'an, yôquin raj risinquil xcuanquil xcamic li Cristo chiru li cruz ut inc'a' raj chic te'josk'ok sa' inbên.\nLi ani yôqueb chi po'oc ru lê pâbâl ut yôqueb chixyebal nak tento xc'ulbal li circuncisión, us raj cui te'xc'ul eb a'an ut te'xset raj ribeb chi junaj cua re nak te'xcanab ch'i'ch'i'înc sa' êyânk.\nEx inhermân, lâex sic'bil êru re nak libre chic cuânkex. Abanan moco xban ta nak libre chic cuanquex nak tex-oc chixbânunquil li naxrahi ru lê ch'ôl. Chera ban êrib ut chetenk'a êrib chi ribil êrib.\nChixjunil li chak'rab natauman ru riq'uin xbânunquil li jun a'in: Chara lâ cuas âcuîtz'in jo' nak nacara âcuib lâat. (Lev. 19:18)\nUt cui yôquex chixjosk'inquil êrib ut yôquex chixrahobtesinquil êrib, chexc'oxlak ca'ch'inak. Mâre anchal têpo' ru lê pâbâl chi ribil êrib.\nLi nacuaj xyebal êre, a'an a'in: Checanabak êrib rubel xcuanquil li Santil Musik'ej re nak a'an tâberesînk êre. Cui têbânu a'an, inc'a' chic têbânu li inc'a' us li nequerahi ru xbânunquil.\nLi c'a'ru inc'a' us li nakarahi ru xbânunquil kajunes, a'an xic' na-ile' xban li Santil Musik'ej. Ut li c'a'ru us li naxrahi chok' ke li Santil Musik'ej, a'an inc'a' naxc'am rib riq'uin li nakaj xbânunquil kajunes. Xic' neque'ril rib chi ribil rib ut xban a'an inc'a' nakabânu li us li nakaj raj xbânunquil.\nUt cui lâex beresinbilex xban li Santil Musik'ej, moco cuanquex ta chic rubel xcuanquil li najter chak'rab.\nCutan saken c'a'ru li inc'a' us li nakarahi ru xbânunquil kajunes. A'an eb a'in: muxuc caxâr, co'bêtac yumbêtac, ut li xutânalil na'leb,\nlok'onînc yîbanbil dios, tûlac, xîq'uil ûchînc, pletic, cakalînc, josk'înc, yo'obânc ra xîc', cuech'ij ib, po'oc ru pâbâl,\nsocuênc, camsînc ras rîtz'in, calâc, numcua'ac num uc'ac, ut c'a'ak chic re ru jo' eb a'in. Yôquin cui'chic xyebal êre a'in, usta ac inyehom ajcui' êre, nak li neque'bânun re li c'a'ak re ru a'in inc'a' te'rêchani lix nimajcual cuanquilal li Dios.\nAbanan li c'a'ru naxq'ue li Santil Musik'ej sa' li kayu'am, a'an li rahoc, sahil ch'ôlejil, tuktûquil usilal, cuyuc, châbilal, usilal, tîquil ch'ôlej,\ntûlanil ut cuyuc ib. Mâc'a' junak chak'rab naxye nak inc'a' us xbânunquil a'in.\nLi ani re chic li Jesucristo, chanchan nak quiq'uehe' chiru cruz lix najter na'leb xban nak ac xcanab xbânunquil chi junaj cua li najter na'leb li quixrahi ru xbânunquil junxil.\nCui ac' chic li kayu'am q'uebil ke xban li Santil Musik'ej, chikacanabak kib rubel xcuanquil re nak a'an chic tâberesînk ke.Mikabânu kib nak k'axal nim kacuanquil ut inc'a' chic chikajosk'i kib ut inc'a' chic chikacakali kib.\nMikabânu kib nak k'axal nim kacuanquil ut inc'a' chic chikajosk'i kib ut inc'a' chic chikacakali kib.


Kʼaru Rusilal li Internet Bʼarwiʼ Wankebʼ laj Testiiw re li Jehobʼa?\nKʼaru Naraj li Yos?\nChanruhebʼ laj Testiiw re li Jehobʼa?\nKʼaʼut Nokookʼabʼaʼiik choʼq aj Testiiw re li Jehobʼa?\nChanru Kitawmank wiʼ chik li Yaal?\nKʼaʼut Xyiibʼamank jun chik li Santil Hu?\nKʼaru Rusilal Naxkʼam chaq li Xchʼutamebʼ laj Testiiw re li Jehobʼa?\nKʼaru Rusilal Naqataw naq Naqachʼutubʼ Qibʼ?\nChanru Kʼuubʼanbʼilebʼ li Qachʼutam?\nKʼaʼut Naqatiqibʼ Qibʼ Chiʼus naq Nokooxik saʼ li Qachʼutam?\nKʼaru Tqabʼaanu re Xtzolbʼal ebʼ li Tasal Hu li Natzʼilmank saʼebʼ li Qachʼutam?\nXloqʼoninkil li Yos saʼ Junajil joʼ Junkabʼal\nKʼaʼut Nokooxik saʼebʼ li Nimla Chʼutam?\nChanru Kʼuubʼanbʼil li Kʼanjel Chirix Xʼawabʼejilal li Yos?\nLi Nekeʼkʼamok Bʼe chi Xpuktesinkil li Chaabʼil Esilal\nKʼaru li Tzolok Nekeʼxkʼul li Nekeʼkʼamok Bʼe saʼ li Puktesink?\nChanru Nekeʼxbʼeeresi li Chʼuut ebʼ li Cheekel Winq?\nKʼaru Xkʼanjelebʼ laj Tenqʼanel saʼ li Chʼuut?\nEbʼ li Cheekel Winq li Nekeʼulaʼanink Chʼuut\nChanru Nokootenqʼank naq Nachalk junaq li Nimla Rahilal?\n«Ani li Moosej Tiik Xchʼool ut Wank Xnaʼlebʼ?»\nLi Nekeʼjolomink re Xmolam li Jehobʼa\nKʼaru Nabʼaanumank saʼ Betel?\nKʼaru Naqabʼaanu saʼebʼ li Qamolam joʼ aj Testiiw?\nChanru Nakʼuubʼamank ebʼ li tasal hu?\nBʼar Nachalk Xtuminal li Xkʼanjelebʼ laj Testiiw re li Jehobʼa?\nKʼaʼut ut Chanru Nayiibʼamank ebʼ li Chʼutlebʼaal Kabʼl?\nChanru Nokootenqʼank chi Rilbʼal li Chʼutlebʼaal Kabʼl?\nChanru Nokooxtenqʼa li Rochochil Hu li Wank saʼ li Chʼutlebʼaal Kabʼl?\nMa Taabʼaanu li Rajom li Jehobʼa?\nCHAAWIL SAʼ Aja Bashkir Cakchiquel (Central) Changana (Zimbabwe) Kabuverdianu Pidgin (Cameroon) Q’eqchi’ afrikáans ahanta albanés alemán alur amárico angolan sign language armenio asamés attié aucano aymara azerí azerí (alfabeto cirílico) bajo alemán bambara bassa de camerún bassa de liberia batak (dairi) batak (karo) batak (simalungun) batak (toba) baulé becol belize kriol bengalí birmano bislama boulou búlgaro cabilé camboyano catalán cebuano chavacano checo chichewa chino (tradicional) chino simplificado chitonga chitonga (zimbabwe) chitumbuka chiyao chokue chol chopi chuabo chuvash cibemba cingalés citonga comoriano de ngazidja congo coreano criollo de las seychelles criollo de reunión criollo haitiano criollo mauriciano criollo portugués croata damara dangme danés digor diula duala dusun efik emberá (catío) endebele endebele de Zimbabue endonga endáu enzema eslovaco esloveno español estonio ewé fante feroés finlandés fiyiano fon frafra francés ga galician galés garífuna georgiano gitonga gokana griego groenlandés guadeloupean creole guaraní guaraní boliviano guerze gujarati gun guna guéré hausa hebreo herero hiligaynon hindi hiri motu hmong holandés hunsrik húngaro iban ibanag ibinda ibo ilocano indonesio inglés irlandés ishan islandés isoko italiano japonés javanese kachin kannada kaonde kayin sgaw kazajo khana khasi kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kisonge kpelle krio kurdo kurmanyí del Cáucaso kwangalí kwanyama kyangonde lahu lao latgalian lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malasio lenguaje de señas neozelandés lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas rumano lenguaje de señas ruso lenguaje de señas zimbabuense lenie letón lhukonzo lifu lingala lituano lomue luganda lugbara lunda luo luvale macedonio macua malayo malayálam malgache maltés mam mambue-lungu mangareva maninkakan oriental mapudungún maratí marquesiano de Hiva Oa marquesiano de Nuku Hiva marshalés maya mazahua mazateco de Huautla mbukushu mendé meru mixe mixteco de guerrero mixteco de huajuapan mizo mongol more mískito navajo nepalés ngäbere (o guaymí) nias niueano noruego nuer nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otomí del valle del Mezquital pangasinán panjabí panjabí (escritura nasta’liq) papiamento de aruba papiamento de curazao persa pidgin de las islas salomón pidgin nigeriano pilagá polaco ponapés portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano ruso rutoro salvadoran sign language samoano sango saramacano sarnami sena sena serbio serbio (alfabeto latino) sesoto shona silozi somalí sranangtongo suajili suati sueco sundanés susu tagalo tahitiano tai tai del noreste talian tamil tandroy tankarana tarahumara tayik telugu tetum tigriña tivo tlapaneco toabaite tojolabal tok pisin tongano toquelao totonaco tseltal tsonga tsotsil tsuana turco turcomano turcomano tuvaluano twi tártaro tének ucraniano udmurto uhobo uigur (alfabeto cirílico) urdu uruguayan sign language uzbek (roman) uzbeko valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yacouba yoruba zapoteco del istmo zapoteco re lachiguiri zulú árabe ñanya\nAnihebʼ Yookebʼ Xbʼaanunkil li Rajom li Jehobʼa saʼebʼ li Qakutan?\nLi Jesus kixye rehebʼ li xtzolom: «Chilemtzʼunq leesaqenkil chiruhebʼ li tenamit, re naq teʼril leechaabʼil bʼaanuhom ut teʼxnima xloqʼal leechoxahil Yuwaʼ» (Mateo 5:16). Joʼkan naq, naqoksi ebʼ li kʼanjelobʼaal li wank saʼebʼ li qakutan, li internet aʼan jun rehebʼ li kʼanjelobʼaal aʼin. Li naʼaj jw.org/kek xaqabʼanbʼil xbʼaanebʼ laj Testiiw re li Jehobʼa ut aran wank resil li xpaabʼalebʼ ut li kʼanjel li nekeʼxbʼaanu. Abʼan, kʼaru li esil natawmank chisaʼ?\nNaxsume ebʼ li patzʼom chirix li Santil Hu. Laaʼat naru nakaataw xsumenkil ebʼ li patzʼom li nekeʼxbʼaanu naabʼal ebʼ li qas qiitzʼin. Joʼ naxkʼut saʼebʼ li tratado Ma twulaq xqʼehil naq tqakanabʼ xkʼulbʼal li rahilal? ut Ma teʼwanq wiʼ chik xyuʼam ebʼ li kamenaq? Saʼ li qanaʼaj saʼ Internet, naxqʼax 600 li aatinobʼaal li naru wiʼ xkubʼsinkil ebʼ li tratado aʼin. Joʼkan ajwiʼ, naxqʼax 130 li aatinobʼaal li natawmank wiʼ li Santil Hu Traducción del Nuevo Mundo, ut naabʼal ebʼ li tasal hu re xtawbʼal ru li Santil Hu, ut saʼ xyanqebʼ li tasal aʼin taataw li tasal hu Kʼaru tzʼaqal naxchʼolobʼ li Santil Hu? Taataw ajwiʼ ebʼ li tasal hu La Atalaya ut ¡Despertad! Naabʼal rehebʼ li tasal hu aʼin naru taawil malaj taawabʼi saʼ Internet, malaj taakubʼsi saʼebʼ li kʼanjelobʼaal li nawbʼilebʼ ru joʼ MP3, PDF, malaj EPUB. Re naq tatruuq xtenqʼankil junaq li qas qiitzʼin, naru nakaawisi chi huhil wiibʼ oxibʼ perel li hu saʼ li raatinobʼaal. Wank naabʼal ajwiʼ li naʼlebʼ choʼq rehebʼ li inkʼaʼ nekeʼruuk chi aatinak ut chi abʼink. Naru nakaawabʼi ajwiʼ saʼ internet chanru nayaabʼasimank li Santil Hu rikʼin xyaabʼ li son, taawabʼi ebʼ li eetalil li naxkʼe li Santil Hu chirix li kikʼulmank chaq najter, joʼ saʼebʼ li qakutan. Ut re naq sahaq saʼ laachʼool naq yooqat chi hilank, naru nakaawabʼi li chʼinaʼusil bʼich.\nNaxye li yaal chirixebʼ laj Testiiw re li Jehobʼa. Naru nakaawil ut nakaawabʼi kʼaru yookebʼ xkʼulbʼal ebʼ laj Testiiw re li Jehobʼa, chanru yookebʼ chi kʼanjelak saʼ chixjunil li Ruuchichʼochʼ ut chanru nekeʼtenqʼank naq nachalk junaq li rahilal. Tatruuq ajwiʼ xnawbʼal joqʼe twanq junaq chik li nimla chʼutam ut chanru taataw xjayalil li xmolamebʼ laj Testiiw.\nChi joʼkan yook chi lemtzʼunk li yaal chirix li Yos saʼ chixjunil li Ruuchichʼochʼ. Li yaal yook chi wulak yalaq bʼar, maakʼaʼ naxye chanru xnajtil junaq li naʼaj, joʼ yook chi kʼulmank saʼ li kehil naʼaj Antartida. Nokootijok chi anchal qachʼool re naq «li Raatin li Qaawaʼ chi puktesiiq chi junpaat» saʼ chixjunil li Ruuchichʼochʼ re xkʼeebʼal xloqʼal li Yos (2 Tesalonicenses 3:1).\nChanru yook chi tenqʼank li naʼaj jw.org/kek re naq yalaq ani tixnaw li yaal chirix li Yos?\nKʼaru raj taawulaq chaawu rilbʼal saʼ internet chirixebʼ laj Testiiw re li Jehobʼa?\nMoko chixjunilebʼ ta nekeʼxra li Jehobʼa, joʼkan naq wankebʼ nekeʼxtzʼiibʼa li tikʼtiʼ saʼ internet chirixebʼ laj Testiiw. Ut nekeʼraj ajwiʼ naq maaʼani tloqʼoninq re li Jehobʼa. Maachʼik aawibʼ bʼarwiʼ nekeʼtzʼiibʼak re naq inkʼaʼ tateʼxbʼalaqʼi (Salmo 1:1; 26:4; Romanos 16:17).


Apocalipsis 19 - Sagrada Biblia [[Sagrada Biblia] Qeqchi Bible]\nRuso Bielorruso Ucranio Polaco Serbio Búlgaro Eslovaco Checo Rumano Azerbaiyán Armenio Albanés Esloveno Croata Estonio Letón Lituano Húngaro Finlandés Noruego Sueco Islandés Griego Hebreo Alemán Holandés Danés Galés Francés Vasco Italiano Español Guarani Jamaicano Portugués Nahuatl Kiche Q'eqchi Quechua Nueva Zelanda Malasio Papúa Nueva Guinea Turco Indio Birmano Chin Nepalí Filipinas Cebuano Tagalo Camboyano Kazajstán Tailandés Africaans Xhosa Zulú Ndebele Sotho Amárico Wolaytta Nigeriano Ika Dinka Argelino Oveja Swahili Marruecos Somalí Shona Madagascar Romaní Gambia Kurdo Haitiano Bengalí Urdu Punjabi Arábica Persa Indonesio Vietnamita Chino Japonés Coreano Inglés Arameo Latín Esperanto Coptico\n&nbspChirix chic a'an quicuabi nak nabaleb que'ec'an sa' choxa. Chi cau xyâb xcuxeb yôqueb chixyebal: -Aleluya. Lok'oninbil taxak li Kâcua'. Li kaDios, a'an li nacoloc. A'an li k'axal nim xcuanquil ut xc'ulub nak tâlok'onîk.\n&nbspA'an tîc xch'ôl chi rakoc âtin sa' xyâlal. A'an xrakoc âtin sa' xbên li nimla tenamit li chanchan jun li ixk naxc'ayi rib. Xban nak numtajenak lix mâusilal, a'an quipo'oc ruheb li tenamit li cuanqueb sa' ruchich'och'. Li Dios xq'ueheb chixtojbal rix lix mâqueb xban nak que'xcamsi nabaleb laj c'anjel chiru.-\n&nbspUt que'xye cui'chic: -Aleluya, lok'oninbil taxak li Dios. Lix sibel li tenamit a'an tâtakek' chi junelic k'e cutan nak yôk chi c'atc.-\n&nbspUt li câhib xca'c'âl li c'ojc'ôqueb sa' xc'ojaribâleb jo'queb ajcui' li câhib li yo'yôqueb li chanchaneb ángel que'xcuik'ib ribeb ut que'xlok'oni li Dios li c'ojc'o sa' li lok'laj c'ojaribâl ut que'xye: -Lok'oninbil taxak li Kâcua'. Jo'can taxak, chanqueb.\n&nbspUt quicuabi jun yô chak chi âtinac sa' li lok'laj c'ojaribâl ut quixye: -Chelok'onihak li kaDios chêjunilex lâex li nequexc'anjelac chiru. Chelok'onihak li Kâcua' lâex li nequexucua ru, lâex li cuan êcuanquil jo' ajcui' li mâc'a' êcuanquil.-\n&nbspUt quicuabi cui'chic xyâb xcuxeb nabaleb li cuanqueb sa' choxa. Chanchan xyâb lix cau ok li palau ut chanchan nak namok li câk. Que'xye: -Aleluya. Li Kâcua' li nimajcual Dios, a'an cuan sa' xcuanquil.\n&nbspChisahok' taxak sa' kach'ôl. Chikaq'ue xlok'al li Kâcua' xban nak xcuulac xk'ehil lix sumlajic li Jun li chanchan carner. Li ixakilbej ac xcauresi rib.\n&nbspQuiq'uehe' li châbil lino re xtikibanquil rib. Sak ru li rak' ut nalemtz'un. Li saki lino a'an retalil lix tîquilal xch'ôleb li ralal xc'ajol li Dios.-\n&nbspUt li ángel quixye cue: -Tz'îba retalil a'in: Us xak reheb li bokbileb chixnink'einquil lix sumlajic li Jun li chanchan carner. Ut quixye ajcui' cue: -A'in râtin li Dios ut tz'akal yâl, chan.\n&nbspLâin quincuik'ib cuib chiru chixlok'oninquil. Ut a'an quixye cue: -Mâbânu a'an. Lâin yal aj c'anjelin chiru li Dios jo' lâat, ut jo' eb ajcui' lâ cuech aj pâbanelil, li neque'xpâb lix yâlal li quixch'olob li Jesús. Li Dios, a'an li tâlok'oni, chan cue, xban nak li quixch'olob li Jesús, a'an ajcui' li musik'anbil reheb li profeta.\n&nbspUt teto li choxa nak quicuil. Quicuil jun li cacuây sak rix. Ut lix c'aba' li c'ojc'o chirix li cacuây, a'an "Tz'akal Dios" ut "Tîc Xch'ôl", xban nak a'an sa' tîquilal târakok âtin ut sa' tîquilal tâpletik.\n&nbspLix nak' ru chanchan xam. Nabal li corona cuan sa' xjolom ut tz'îbanbil lix c'aba' chiru. Abanan mâ ani nata'oc ru. Ca'aj cui' a'an.\n&nbspCuan quic' chiru li rak' ut lix c'aba' a'an "Râtin li Dios".\n&nbspNabaleb li cuanqueb sa' choxa yôqueb chi tâkênc re. Tiktôqueb riq'uin li saki t'icr lino ut sak ru. Yôqueb chi xic chirix li cacuây sakeb rix.\n&nbspLi Tîc Xch'ôl cuan jun li k'esnal ch'îch' sa' re, re xsachbal xcuanquileb li xnînkal ru tenamit. Cau tâtaklânk sa' xbêneb. Chanchan riq'uin jun xuk' ch'îch' tixtaklaheb. Chanchan nak nayatz'e' li ru li uvas nak târakok âtin sa' xbêneb riq'uin xjosk'il li Dios.\n&nbspTz'îbanbil xc'aba' chiru li rak' ut chiru li ra'. A'an a'in lix c'aba': Li Rey li k'axal nim xcuanquil sa' xbêneb chixjunileb li rey. Li Kâcua', li k'axal nim xcuanquil sa' xbêneb chixjunileb li neque'taklan.\n&nbspUt quicuil jun li ángel xakxo chiru li sak'e. Chi cau xyâb xcux yô chi âtinac riq'uineb chixjunileb laj xic'anel xul li neque'ti'oc tib, li yôqueb chi rupupic chiru choxa. Quixye reheb: -Quimkex. Ch'utubomak êrib chi cua'ac sa' li nink'e li ac xcauresi li Dios.\n&nbspQuimkex ut tiuhomakeb lix tibeleb li rey li cuanqueb sa' ruchich'och' jo' ajcui' lix tibeleb li neque'taklan sa' xbêneb li soldado. Tiuhomakeb xtibeleb li cauheb rib jo'queb ajcui' li cacuây ut eb li cuînk li neque'xic chirixeb. Tiuhomakeb xtibeleb chixjunileb, jo' li lok'bil chi c'anjelac jo' ajcui' li inc'a' lok'bil, jo' li cuanqueb xcuanquil ut jo' ajcui' li mâc'a'eb xcuanquil.-\n&nbspQuicuil ru li josk' aj xul ut eb li rey li cuanqueb sa' ruchich'och' rochbeneb li soldado li neque'c'anjelac chiruheb. Que'xch'utub rib re te'pletik riq'uin li Tîc Xch'ôl li cuan chirix li cacuây sak rix rochbeneb li neque'tâken re.\n&nbspLi josk' aj xul quichape' xban li Tîc Xch'ôl li cuan chirix li cacuây sak rix ut quichape' ajcui' li profeta aj balak', li quixbânu li sachba ch'ôlej sa' xc'aba' li josk' aj xul. Riq'uin li sachba ch'ôlej quixbânu quixbalak'i nabaleb li tenamit chixc'ulbal li retalil li josk' aj xul ut que'xlok'oni lix jalam ûch. Chi xca'bichaleb li josk' aj xul ut li profeta aj balak' que'cute' chi yo'yôqueb sa' li xxamlel li azufre li chanchan nimla palau.Ut li jun ch'ol chic li neque'c'anjelac chiru li josk' aj xul que'sache' ruheb riq'uin li k'esnal ch'îch' li cuan sa' re li Tîc Xch'ôl li cuan chirix li cacuây sak rix. Ut chixjunileb laj xic'anel xul li neque'ti'oc tib que'nujac xsa'eb riq'uin xtibeleb li jo' q'uial que'cam.\n&nbspUt li jun ch'ol chic li neque'c'anjelac chiru li josk' aj xul que'sache' ruheb riq'uin li k'esnal ch'îch' li cuan sa' re li Tîc Xch'ôl li cuan chirix li cacuây sak rix. Ut chixjunileb laj xic'anel xul li neque'ti'oc tib que'nujac xsa'eb riq'uin xtibeleb li jo' q'uial que'cam.


San Lucas 2 KEKNT - Saꞌ eb li cutan aꞌan li acuabej - Bible Search\nJoꞌcaꞌin nak quiyoꞌla li Jesús\n1Saꞌ eb li cutan aꞌan li acuabej César Augusto quixqꞌue jun li chakꞌrab re nak chixjunileb li tenamit teꞌajla̱k ut teꞌxqꞌue xcꞌabaꞌeb chi tzꞌi̱ba̱c.* 2Aꞌin li xbe̱n sut nak queꞌxtzꞌi̱ba xcꞌabaꞌeb li tenamit. Aꞌan quicꞌulman nak cua̱nk laj Cirenio chi takla̱nc saꞌ li naꞌajej Siria. 3Chixjunileb queꞌco̱eb xqꞌuebaleb xcꞌabaꞌ chi tzꞌi̱ba̱c. Ac saꞌ xtenamiteb li junju̱nk queꞌco̱eb chixtzꞌi̱banquileb lix cꞌabaꞌ. 4Laj José qui-el saꞌ li tenamit Nazaret li cuan saꞌ xcue̱nt Galilea ut co̱ Belén li cuan xcue̱nt Judea. Aꞌan xtenamit li rey David. Aran co̱ xban nak aꞌan xcomoneb li ralal xcꞌajol laj David. 5Aran quixqꞌue xcꞌabaꞌ chi tzꞌi̱ba̱c rochben lix María li ac tzꞌa̱manbil xban. Lix María ac yaj aj ixk. 6Nak ac cuanqueb aran Belén quicuulac xkꞌehil nak ta̱yoꞌla̱k lix cꞌulaꞌal. 7Ut quiyoꞌla li xbe̱n xcꞌulaꞌal, quixlan saꞌ tꞌicr ut quixyocob saꞌ xnaꞌaj xcuaheb li cuacax xban nak ma̱cꞌaꞌ xnaꞌajeb saꞌ eb li ochoch.\nNak queꞌrabi resil lix yoꞌlajic li Jesús, eb laj ilol xul queꞌco̱eb chixlokꞌoninquil\n8Nachꞌ riqꞌuin li tenamit Belén cuanqueb aj ilol xul yo̱queb chixcꞌacꞌalenquil lix queto̱mk chi kꞌek. 9Ma̱cꞌaꞌ saꞌ xchꞌo̱leb nak xaka̱mil jun x-ángel li Ka̱cuaꞌ chiruheb. Ut quisakenoꞌ chi xjun sutam li cuanqueb cuiꞌ. Ut eb laj ilol xul cꞌajoꞌ nak queꞌxucuac. 10Abanan li ángel quixye reheb: —Mexxucuac xban nak la̱in xinchal xyebal e̱re jun cha̱bil esilal. Aꞌin jun sahil chꞌo̱lej chokꞌ reheb chixjunileb li tenamit. 11Anakcuan xyoꞌla jun laj Colol e̱re saꞌ lix tenamit laj David ut aꞌan li Cristo li Ka̱cuaꞌ li yechiꞌinbil xban li Dios. 12Joꞌcaꞌin nak te̱tau. Li cꞌulaꞌal lanbil saꞌ tꞌicr ut yocyo saꞌ xbe̱n li qꞌuim saꞌ xnaꞌaj xcuaheb li cuacax. Aꞌin li retalil nak aꞌan li te̱tau, chan li ángel. 13Ut saꞌ junpa̱t queꞌchal nabaleb chic li ángel saꞌ choxa. Yo̱queb chixlokꞌoninquil li Ka̱cuaꞌ ut yo̱queb chixyebal: 14—Chinima̱k taxak xlokꞌal li Ka̱cuaꞌ Dios li cuan saꞌ choxa ut chicua̱nk taxak li tuktu̱quilal saꞌ xya̱nkeb li cristian li raro̱queb xban li Dios.— 15Nak ac xco̱eb li ángel saꞌ choxa, eb laj ilol xul queꞌoc chixyebal chi ribileb rib: —Yo̱keb Belén ut takil chak li cꞌaꞌru xcꞌulman, li xtakla xyebal ke li Ka̱cuaꞌ, chanqueb. 16Co̱eb saꞌ a̱nil ut queꞌxtau lix María rochben laj José ut li cꞌulaꞌal yocyo saꞌ xnaꞌaj xcuaheb li xul. 17Ut nak ac xeꞌxtau, queꞌxserakꞌi reheb li cꞌaꞌru quiyeheꞌ reheb chirix li cꞌulaꞌal. 18Ut chixjunileb li queꞌabin re li cꞌaꞌru queꞌxye laj ilol xul, sachso̱queb xchꞌo̱l queꞌcana. 19Ut lix María quixcꞌu̱la saꞌ xchꞌo̱l chixjunil li cꞌaꞌru quicꞌulman ut yo̱ chixcꞌoxlanquil rix. 20Ut chirix chic aꞌan eb laj ilol xul queꞌsukꞌi saꞌ lix naꞌajeb. Yo̱queb chixlokꞌoninquil ut yo̱queb chixnimanquil ru li Ka̱cuaꞌ riqꞌuin li cꞌaꞌru queꞌrabi ut queꞌril xban nak chixjunil li queꞌril, aꞌan joꞌ li quiyeheꞌ reheb.\nLi Jesús quikꞌaxtesi̱c saꞌ rukꞌ li Dios saꞌ li templo\n21Cuakxakib cutan cuan re li cꞌulaꞌal nak quixcꞌul li circuncisión ut Jesús queꞌxqꞌue chokꞌ xcꞌabaꞌ, joꞌ quiyeheꞌ re lix María xban li ángel nak toj ma̱jiꞌ nacana chi yaj. 22Lix María quixba̱nu joꞌ naxye saꞌ lix chakꞌrab laj Moisés. Nak ac xnumeꞌ caꞌcꞌa̱l cutan, lix María rochben laj José queꞌxcꞌam li cꞌulaꞌal Jerusalén ut queꞌxkꞌaxtesi chiru li Ka̱cuaꞌ. 23Queꞌxba̱nu chi joꞌcan xban nak saꞌ li chakꞌrab li quiqꞌueheꞌ reheb xban li Ka̱cuaꞌ naxye nak li xbe̱n alalbej tento ta̱kꞌaxtesi̱k saꞌ rukꞌ li Ka̱cuaꞌ. 24Ut teꞌxqꞌue chokꞌ xmayejeb jun sumalak li mucuy malaj ut cuibak li paloma li toj sa̱jeb, joꞌ naxye saꞌ li chakꞌrab.\nLaj Simeón quixqꞌue xlokꞌal li Jesús ut quixye ajcuiꞌ resil li raylal li tixcꞌul\n25Aran Jerusalén cuan jun li cui̱nk aj Simeón xcꞌabaꞌ. Li cui̱nk aꞌan ti̱c xchꞌo̱l ut naxqꞌue xlokꞌal li Dios. Yo̱ chiroybeninquil nak li Dios ta̱risiheb saꞌ raylal laj Israel. Ut cuan li Santil Musikꞌej riqꞌuin. 26Li Santil Musikꞌej quixcꞌutbesi chiru laj Simeón nak aꞌan incꞌaꞌ ta̱ca̱mk toj ta̱ril ru li Cristo li Colonel li quixyechiꞌi li Ka̱cuaꞌ Dios. 27Li Santil Musikꞌej quixcꞌut chiru laj Simeón nak ta̱xic saꞌ li templo xban nak saꞌ li ho̱nal aꞌan quicꞌameꞌ li Jesús saꞌ li templo xban laj José ut lix María re nak teꞌxkꞌaxtesi saꞌ rukꞌ li Dios joꞌ naxye saꞌ li chakꞌrab. 28Ut laj Simeón quixkꞌalu li Jesús, quixqꞌue xlokꞌal li Ka̱cuaꞌ ut quixye:\n29—At Ka̱cuaꞌ, anakcuan xaba̱nu joꞌ xayechiꞌi cue. Anakcuan naru tinca̱mk chi cꞌojcꞌo inchꞌo̱l,\n30xban nak riqꞌuin xnakꞌ cuu xcuil li Colonel li yechiꞌinbil a̱ban,\n31li xaqꞌue chak re xcolbaleb chixjunileb li cuanqueb saꞌ ruchichꞌochꞌ.\n32Aꞌan li ta̱cutanobresi̱nk re lix cꞌaꞌuxeb li ma̱cuaꞌeb aj Israel ut aꞌan lix lokꞌaleb la̱ tenamit Israel, chan laj Simeón.\n33Laj José ut li naꞌbej sachso̱queb xchꞌo̱l queꞌcana chirabinquil li yo̱ chixyebal laj Simeón chirix li Jesús. 34Ut laj Simeón quixtzꞌa̱ma rusilal li Dios saꞌ xbe̱neb ut quixye re lix María li naꞌbej: —Chacuabi li oc cue xyebal a̱cue. Saꞌ xcꞌabaꞌ li cꞌulaꞌal aꞌin, nabaleb laj Israel teꞌcolekꞌ ut saꞌ xcꞌabaꞌ ajcuiꞌ aꞌan nabaleb li teꞌsachk. Ut nabaleb li teꞌtzꞌekta̱na̱nk re. 35Riqꞌuin li raylal teꞌxba̱nu re, ta̱cꞌutu̱nk chi tzꞌakal li cꞌaꞌru cuan saꞌ xchꞌo̱leb li xicꞌ nequeꞌiloc re. Ut cꞌajoꞌ nak ta̱rahokꞌ a̱chꞌo̱l la̱at xban li raylal teꞌxba̱nu re. Chanchan nak teꞌxnumsi jun chꞌi̱chꞌ saꞌ la̱ cua̱m, chan laj Simeón. 36Ut cuan ajcuiꞌ jun li xma̱lcaꞌan aran profeta, xAna xcꞌabaꞌ. Aꞌan xrabin laj Fanuel xcomoneb li ralal xcꞌajol laj Aser. Ac ti̱x chic. Toj sa̱j nak quisumla ut cuukub chihab ajcuiꞌ quicuan rochben lix be̱lom. 37Ac cuan chic ca̱hib roꞌcꞌa̱l chihab (84) xcanajic xjunes. Aꞌan cuan junelic saꞌ li templo. Yo̱ chi cꞌanjelac chiru li Ka̱cuaꞌ chi kꞌek chi cutan. Junelic yo̱ chi tijoc ut yo̱ chixba̱nunquil x-ayu̱n. 38Saꞌ li ho̱nal aꞌan quicuulac cuan cuiꞌ li Jesús. Yo̱ chixlokꞌoninquil li Dios ut qui-oc chi a̱tinac chirix li cꞌulaꞌal riqꞌuineb laj Jerusalén li yo̱queb chiroybeninquil lix colbaleb. 39Nak ac queꞌxba̱nu chixjunil li naxye saꞌ li chakꞌrab li quixqꞌue li Ka̱cuaꞌ, laj José ut lix María queꞌsukꞌi saꞌ li tenamit Nazaret li cuan saꞌ xcue̱nt Galilea. 40Ut li cꞌulaꞌal yo̱ chi qꞌui̱c ut yo̱ chi cacuu̱c xchꞌo̱l. Ut yo̱ chixtaubal xnaꞌleb. Ut li rusilal li Ka̱cuaꞌ cuan riqꞌuin.\nLi Jesús quicana saꞌ li templo ut quia̱tinac riqꞌuineb laj tzolol chakꞌrab\n41Rajlal chihab nequeꞌxic lix naꞌ xyucuaꞌ aran Jerusalén chixninkꞌeinquil li reliqueb Egipto. Pascua nequeꞌxye re li ninkꞌe aꞌan. 42Nak ac cuan cablaju chihab re li Jesús, co̱eb aran Jerusalén saꞌ li ninkꞌe joꞌ cꞌaynakeb xba̱nunquil. 43Ut nak ac xrakeꞌ li ninkꞌe queꞌsukꞌi saꞌ lix tenamiteb. Ut li Jesús quicana Jerusalén chi incꞌaꞌ naxnau laj José chi moco li naꞌbej. 44Saꞌ xchꞌo̱leb aꞌan nak cuan saꞌ xya̱nkeb li rochben. Jun cutan ac xeꞌbe̱c nak queꞌxqꞌue retal nak ma̱ ani. Ut queꞌoc chixsicꞌbal saꞌ xya̱nkeb li rechꞌalal ut saꞌ xya̱nkeb li nequeꞌnaꞌoc ru. 45Queꞌril nak incꞌaꞌ queꞌxtau. Queꞌsukꞌi cuiꞌchic Jerusalén chixsicꞌbal. 46Nak ac xnumeꞌ chic oxib cutan, queꞌxtau aran saꞌ li templo. Cꞌojcꞌo saꞌ xya̱nkeb li nequeꞌxnau chi us li cꞌaꞌru naxye saꞌ li chakꞌrab. Yo̱ chirabinquil li yo̱queb chixyebal ut yo̱ ajcuiꞌ chi patzꞌoc reheb. 47Ut chixjunileb li yo̱queb chi abi̱nc re sachso̱queb xchꞌo̱l nequeꞌcana xban nak cuan xnaꞌleb ut naxnau xsumenquil li cꞌaꞌru nequeꞌxpatzꞌ re. 48Lix naꞌ xyucuaꞌ sachso̱queb xchꞌo̱l queꞌcana nak queꞌril nak li Jesús yo̱ chi a̱tinac riqꞌuineb. Ut lix naꞌ quixye re: —At inyum, ¿cꞌaꞌut nak xaba̱nu ke chi joꞌcaꞌin? Cꞌajoꞌ kacꞌaꞌux cha̱cuix. La̱ yucuaꞌ ut la̱in yo̱co cha̱sicꞌbal, chan lix María. 49Quichakꞌoc li Jesús ut quixye re: —¿Cꞌaꞌut nak yo̱quex chinsicꞌbal? ¿Ma incꞌaꞌ ta biꞌ nequenau nak tento tinba̱nu lix cꞌanjel lin Yucuaꞌ? chan li Jesús. 50Ut eb aꞌan incꞌaꞌ queꞌxtau ru cꞌaꞌut nak quixye reheb chi joꞌcan. 51Li Jesús quisukꞌi Jerusalén rochbeneb lix naꞌ xyucuaꞌ ut na-abin chiruheb. Ut lix naꞌ quixcꞌu̱la saꞌ xchꞌo̱l chixjunil li quicꞌulman. 52Li Jesús yo̱ chi qꞌui̱c ut yo̱ ajcuiꞌ chixtaubal xnaꞌleb. Quiraheꞌ xban li Dios ut quiraheꞌ ajcuiꞌ xbaneb li tenamit.


Li Poyanamilal sa’ ruq’ wank li xkolb’al rix li xyu’am: yook xtaaqenkil xb’ehil jun mama’ xiik’ b’ar wi’ wank li xsachik maraj naxtiikob’resi ru li xb’e re wakliik sa’ komonil li tk’amo’q chaq xwanjik chalen naxik loq’laj q’e kutank.\nChalen chaq najter q’e kutank jo’ k’ihal naru xjultikankil li poyanam, li xwanjik li poyanam xtzol sumwank ruk’in li loq’laj sutamilej, li xtenq’ank chaq, li natenq’ank ut ttenq’anq re chi wank. Ab’anan, li xyib’al ru, li poyanam sa’ xk’ab’a’ li xnumtaakil yook chi xk’amb’al chaq xsachik loq’laj Ruuchich’och’ li tk’amo’q re moqon sa’ li roso’jik, jo’ jun paay ru yu’amej. Wi’ li poyanam ink’a’ naxtiikob’resi ru li xb’e, ¡ANAJWANK!, li yookeb’ chaq chi qix relik chi yaal naq wanqeb’ re wi’ jwal xik’ toohe’ril.\nAb’an, sa’ aj wi’ aj wi’ li xna’leb’il li NUMTAAK, muku ka’aj ta aj wi’ nake’osimank li k’a’aq re ru re li ruuchich’och’ re k’ihik ut re xch’oolaninkil qib’, nake’oksiik aj wi’ li qas qiitz’in, li nakooxk’am sa’ xtawasinkil qib’ ut chi yalok chi qib’il qib’ toj reetal naq xoohulak chi xkamsinkil qib’ chi qib’il qib’ yal re wank, re k’ihiik maraj yal re xyeeb’al: LAA’IN, jo’in, jo’in, ab’anan ¡LAA’IN! Maraj jwal nim inwankil chawu laa’at.\nJo’ chank ru yooko xsachb’al li ruuchich’och’ hulaj hulaj sa’ li xnumtajik risinkil rusilal chi maak’a’ rajb’al jo’ aj wi’ li rusilal li poyanam, kama’an aj wi’ nake’k’uub’aak li k’a’ re ru re k’amok chaq mama’ kamsink, jo’ aj wi’ xsachb’al chi xjunil li ruuchich’och’ sa’ junpaat, ut li awab’ejilal sa’ junjunq aj wi’ uq’ej wank, jo’ li naqanaw ru anajwank jo’ Xnumtajik jun Awab’ejilal.\nAb’anan muku chi xjunil ta yib’ ru, xb’aan naq li maa’usilal, li xmajel tiikilal, li xmaajelal awab’ejilal (maa’usil puub’aj ib’), xmajeelal xtunimal tenamit (ink’a’ natawmank ru), ha’aneb’ tz’aqal xk’utb’esinkil XYO’LAJIK RESILAL YU’AMEJ chanchank ta wi’ naq junaq qana’chin nayo’laak junaq xkach’in; nakam jun hoonal re xsiyajik chik chaq junaq jo’ reeqaj.\n1. Sa’ li nimla k’anjel ha’in b’ar wi’ na’ajmank numtaak chi junwaakaj, li naru nak’amok qe sa’ li xsachb’al qib’ qajunes ut sa’ xnimal maa’usilal. Us sa’ xk’ab’a’ li xjalajik ruuchich’och’ yook chi ab’iik resilal, Laj Uutz’u’ujineleb’ re Ruuchich’och’ naqachap xb’ehil li xpuktasinkil resil ut li xk’uub’ankil wi’ chik junaq saqewjik, li tk’amo’q re chi junwaakaj li poyanam chi wank sa’ tuqtuukilal.\n2. Laj Uutz’u’ujinel Aatin re Ruuchich’och’, muku chi xjunileb’ ta, ka’aj wi’ laj Uutz’u’ujinel Aatin re Ruuchich’och’, xb’aan naq muku chi xjunileb’ ta laj uutz’u’ujinel aatin wanko sa’ ruuchich’och’ yook qach’ool chi xyeeb’al: muku laa’in ta, LAA’O. Li naqaj chi anchal qach’ool elk sa’ li junesal li yook chi kamsink qe ut li nakooru chi rilb’al qib’ sa’ JUNTAQ’EETILAL, xookokla chi b’ehek sa’ junajilal chi ru ruuchich’och’ ut naqaye’chi’i li Uutz’u’ujinb’il Aatin jo’ xk’anjelob’aal li Poyanamilal.\n3. Li Uutz’u’ujinel Aatinul muku ka’aj ta aj wi’ tz’iib’ank xhaq’alil ru uutz’u’ujinb’il aatin, ha’an b’an li XYU’AMINKIL, xyu’aminkil muku naraj ta xyeeb’al aj wi’ yal reek’ankil, ha’an b’an li xb’eersinkil, xb’eersinkil rajlal kutank, junelik rilb’al rusil naq toj wank qach’ool re k’a’uxlak ut eek’ank.\n4. Li Uutz’u’ujinel aatinul re Ruuchich’och’ jwal kaw chi us, Li Uutz’u’ujinel aatinul re Ruuchich’och’ ha’an xsumenkil li xch’oolil li esilal ha’in; ha’an xsumenkil xkolb’al rix li yu’amej, li rahok, li jalanqilal, li wank sa’ tuqtuukilal ut re ruuk chi xyeeb’al: ninq’axtesi linyu’am sa’ xk’ab’a’ li YU’AMEJ, uy ta ninra linyu’am. Jo’kan naq naqaye AYI’ XHULAK li kaanilaj na’leb’, AYI’ XHULAK li JUNESAL li ink’a’ nakooxtenq’a chi wakliik sa’ junajilal, chi muku chi qajunesal, ut naqaye’chi’i li uutz’u’ujinb’il aatin re xwanjik li yu’amej.\n5. Li uutz’u’ujinelil Aatin re Ruuchich’och’ ha’an li ok jo’ aj yalonel winq maraj ixq, li nab’ehek chi ru xtaq’ahilal li yu’amejil poyanam, jo’ xb’aanu chaq sa’ li aak’ab’il hoonal, sa’ li xsik’b’al li tz’aqalil ut li xk’iijik sa’ tiikilal li yu’amej naq toj naru wank li k’a’ re ru qe re xb’aanunkil. Jo’kan naq muku yal b’alalnaqo ta chi ru li maakob’k na’uxk rajlal kutank re xkolb’al li wank sa’ sahilal, tqachaj qe jo’ xrepom kaaq ut tqoksi xke laj xiw, xb’aan laq li aatin tqasutq’isi jo’ jun yalob’aal li oksinb’il chaq xb’aan laj kamsinel chalen xyo’lajik ruuchich’och’.\n6. Naqak’e xloq’al li xtz’aqonikeb’ laj Uutz’u’ujinel re Ruuchich’och’ sa’ li xwaklijik li xtenamital ruuchich’och’ chalen chaq xyo’lajik li kutank saqenk. Eb’ li tz’aka chaq xk’ab’a’eb’ sa’ li oq’ob’aal chi tasalhu b’ar wi’ wank resilal li ruuchich’och’ ut sa’ li xch’ooleb’ li poyanam, ut naqak’e aj wi’ xloq’al li xtz’aqonikeb’ laj uutz’u’ujinel aatin ink’a’ xe’nawmank ru li xe’nume’k sa’ ruuchich’och’ chi xyu’aminkileb’ li xpohol xchahimal chalen q’e kutank. Naqak’e xwankil li k’a’ re ru xe’tenq’ank wi’ chaq sa’ li xhoonalil xwanjikeb’, jo’ aj wi’ li xe’xkanab’ choq’ qe anajwank, ab’anan wanko sa’ xjalajik jun ru yu’amej cho’q re li xtenamital ruuchich’och’, ut jo’kan aj wi’, laj Uutz’u’ujinel Aatin re Ruuchich’och’ li yookeb’ chi b’ehek sa’ Oxlaju B’ak’tun ink’a’ naqaj xtzuklenkil qib’ ruk’in li ak xnume’ re naq sa ilok anajwank ut rilb’al li moqonil yu’amej. Laj Uutz’u’ujinel re Ruuchich’och’ li wankeb’ sa’ li xhoonalil jun o’q’ob’il chihaab’ b’oqb’il chi siyank na’leb’ re naq ruk’in li k’a’uxlej xtawb’al xchaq’b’enkil ut xch’olob’ankil li k’a’ re ru naxjap re li poyanam chi xtitz’b’al ANAJWANK chi ru li majelal yooko xyu’aminkil sa’ eb’ li kutank ha’in.\n7. Laj Uutz’u’ujinel Ruuchich’och’ naqak’ulub’a naq juntaq’eeto chi xjunilo, li jwal nawb’ileb’ ru ut li ink’a’ nawb’ileb’ ru, li jwal nimqeb’ xwankil ut li maak’a’eb’ resil, li neb’a’ ut li b’ihoom, li saq ut li q’eq ut laj kaxlan, ab’anan wi’ nake’xk’e rib’ sa’ li xtiikal li yu’am ha’in; li te’xchap li ch’iich’ re yalok chi ru li nasachok yu’amej, b’ar wi’ te’yalo’q b’ar wi’ nakolmank rix li TIIKILAL (junnaqik cho’q reheb’ chi xjunil), li JUN ILOMAN RILB’AL (cho’q reheb’ chi xjunil li wankeb’ sa’ ruuchich’och’), li Wank sa’ TAQ CH’OOLIL (li na’uxliik muku yal len ta), ut li XK’ULUB’EB’ li k’ila tenamit chi wank sa’ tuqtuukilal.\n8. Laj Uutz’u’ujinel Aatin re Ruuchich’och’ te’xye resil ha’an yaal b’ar k’eeb’ilaqeb’ xhoonal chi wank, jo’ jun na’ajej re yalok chi ru li maa’usilal, uy ta sa’ li sa’ xnimqal rochochil awab’ejilal maraj sa’ junaq ch’ina ochoch pek, sa’ li pach’aya’ b’ar wi’ nak’anjelak laj awinel maraj sa’ li xjulel xb’ekb’al xb’ihomal ch’och’ b’ar wi’ nachuub’ank kik’ laj b’ekol xb’ihomal ch’och’, ab’an laj uutz’u’ujinel aatin ink’a’ tixkanab’ rula’aninkil maajun chi kok’ na’ajej re xyeeb’al li raatin, chanchank ta wi’ li hab’ naxt’aqasi ru li ch’och’, li naxk’utb’esi xchaq’alil ru li wank, jo’ uutz’u’uj chi ru li xtenamital ruuchich’och’. Laj Uutz’u’ujinel aatin ha’an li xsaqenk nak’utuk xb’e laj yalonel sa’ raak’ab’il li q’ojyink.\n9. Laj Uutz’u’ujineleb’ Aatin re Ruuchich’och’ naqaxaqab’ qib’ jo’ aj k’amol tuqtuukilal, ab’an muku aj xiwo ta, chi muku tuulano ta; ink’a’ naqaj li puub’aj ib’, ab’an maajunwa naqakanab’ qib’. Ak re naq q’un qach’ool xb’aan naq li xchaq’al b’aanuhom, li xb’onol li tz’iib’, ha’an xkik’el li qamuheel. Tz’aptz’ooko sa’ li xmusiq’ li xchaq’alil ru b’aanuhom, toj sa’ xkaanil ru li yoob’ank na’leb’. Ab’an li yoob’ank na’leb’ ha’in wank junelik jun rajom: XTZ’AQOB’RESINKIL RU LI YU’AMEJ, li qayu’am (sa’ qajunesal), li xyu’ameb’ chi xjunil (li komonil). Aj k’amolo tuqtuukilal sa’ xk’ab’a’ li xtuqtuukilal li ruuchich’och’, ab’an li tuqtuukilal muku yal nak’ulunk ta chi jo’ka’an, tento reechaninkil, yalok chi rix. Jo’kan naq aj yalonelo. Ut maak’a’ li tuqtuukilal wi’ maak’a’ li tiikilal. Li tuqtuukilal wanq naq k’ojk’ooq chik li tiikilal, xb’aan naq ha’an wanq wi’ ha’an li naruuchini, ruuchinihom li tiikilal. Wi’ ink’a’ kama’anaq li wank anajwank sa’ li rawab’ejilal li Numtaak Awab’ejilal: TUQTUUKILAL RE MUQLEB’AAL.\n10. Li ok jo’ Aj Uutz’u’ujinel re Ruuchich’och’ tento naq taak’ulub’a li xchaab’ilob’resinkil aawib’ junelik, li k’iik sa’ li jalanqil nawom b’aanuhom ut xk’eeb’al xwnakil li jalanqil chi nawom b’aanuhom jo’ chank ru naqak’ulub’a li xch’a’ajkilalil li wank. Sa’ li xch’uutal laj Uutz’u’ujinel re Ruuchich’och’ wanq na’aj re yalok, ma aj paab’anel maraj ink’a’ aj paab’anel, tiikakaq xch’ool maraj sachenaq, ab’an sa’ xjayal li YU’AMEJ; maak’a’ na’ajmank re chank ru li xyu’am li junjunq ab’an aj ajonel re li tiikil RAHOK; aj najteril yalonel maraj aj yalonel reheb’ li kutank ha’in, ab’an junelik wanqeb’ sa’ USILAL. Li xnimal ru k’aham nab’ak’ok re li ruuchich’och’, chi cha’al cha’al, wanqeb’ sa’ xyanq laj uutz’u’ujineleb’ aatin aj jek’oneleb’ yo’onihom ut se’ sa’ li yalok ha’in li wank chalen chaq xyo’lajik li kutank saqenk.\n11. Li poyanam junelik tixq’ab’a jalan chik xb’aan li xmaank, li xnimal iiq wank sa’ qab’een ha’an li junjunq tixsume, chi anchal li xch’ool, ut chi ma’ani tixq’ab’a re xmuqb’al li xmaak maraj li xsachik. Li qayo’onihom ha’an li xtaqsinkil li xyaab’ qakux ruk’in li aatin chi qajunqal, xlechb’al li xch’ool aatin sa’ li xch’ool li junjunq, li raatin li k’iche’, li yamyookil q’ojyink, li xlanb’al ralob’aal li loq’laj ch’och’, aj nawal chi ru li q’ela, re naq sa’ junqal tixwaklisi li xch’ool sa’ raarokilal, ruk’in li aatin. Li uutz’u’ujinb’il aatin re li ruuchich’och’ ut sa’ xk’ab’a’ wanko.\nAj Uutz’u’ujinel re Ruuchich’och’\n¡Oken sa’ li yalok ha’in sa’ xk’ab’a’ li xwanjik li poyanam!\n¡Sutq’isi aawib’ jo’ li aajel ru re naq ink’a’ ta chi sachq li YU’AMEJ!\nJosé Miguel Labarca Acuña


Resil li Santil Hu: Li Ch'ina'usil Na'ajej - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nK'E REETAL li na'ajej a'in, k'ajo' xch'ina'usal ru! Chaawil eb' li pim, eb' li che', eb' li uutz'u'uj ut chixjunileb' li xul. Ma nakaak'e reetal b'ar wankeb' li karneer ut eb' li kaqkoj?\nB'ar ki'elk chaq li ch'ina'usil na'ajej a'in? Qilaq chanru naq li Yos kixyiib' li Ruuchich'och' cho'q qe.\nLi Yos kixk'e xb'eenwa li pim sa' xb'een li ch'och'. Kixyiib' jalan jalanq li uutz'u'uj ut kixyiib' kok' ut ninqi che'. Wankeb' ajwi' li che' saasa eb' li ru. Chixjunil a'in, naxch'ina'usa li Ruuchich'och'.\nMoqon chik, li Yos kixyoob'tesiheb' li kar re naq te'wanq sa' ha' ut eb' li xul li neke'rupupik. Kixyoob'tesiheb' kok' ut ninqi xul. Wankeb' tz'i', mes ut kawaay. Ma wankeb' xul b'arwi' wank laawochoch? K'ajo' xchaab'ilal li Yos, xb'aan naq kixyiib' chixjunil a'in cho'q qe!\nChirix chik a'an, li Yos kixyiib' chi'us jun jachal ru li ch'och' ut Eden kixk'e cho'q xk'ab'a'. Li Yos kiraj naq ch'ina'usaq raj chixjunil li Ruuchich'och' jo' li Eden.\nChaawil wi' chik li eetalil. Ma nakaanaw k'aru kixk'e reetal li Yos naq maak'a' sa' li na'ajej a'in? A'an tqil sa' li jun chik tzolom.\nChanru kixyiib’ li Yos li Ruuchich’och’?\nYaab’asi xk’ab’a’ eb’ li xul li nakaanaweb’ ru. (Chaawil li eetalil.)\nK’a’ut ch’ina’us chaq li Eden?\nK’aru kiraj li Yos chalen sa’ xtiklajik li Ruuchich’och’?\nChaawil li naxye Génesis 1:11-25.\nK’aru kixyoob’tesi li Yos sa’ li rox «kutan»? (Gén. 1:12.)\nK’aru kixb’aanu li Yos sa’ li xka «kutan»? (Gén.1:16.)\nK’aru li xul kixyoob’tesiheb’ li Yos sa’ li ro’ ut li xwaq «kutan»? (Gén. 1:20, 21, 25.)\nChaawil li naxye Génesis 2:8, 9.\nB’ar wank li wiib’ chi che’ kixk’e li Yos sa’ xyi li Eden ut k’aru xyaalal?


Li Yuwaʼbʼej, li Kʼajolbʼej ut li Santil Musiqʼej | Kʼaru naxchʼolobʼ?\nCHAAWIL SAʼ Q’eqchi’ acholi afrikáans albanés alemán amárico armenio asamés ateso aymara bajo alemán bambara baulé becol bengalí birmano bislama boulou búlgaro cabilé camboyano catalán cebuano checo chichewa chin haka chino (tradicional) chino simplificado chitonga chitumbuka chiyao chokue chol chuukés chuvash cibemba cingalés citonga congo coreano criollo de las seychelles criollo haitiano criollo mauriciano criollo portugués croata dangme danés diula efik endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano francés ga galician galés garífuna georgiano griego groenlandés guaraní gujarati gun guna hausa hebreo herero hiligaynon hindi hiri motu hmong holandés húngaro iban ibanag ibo ilocano indonesio inglés islandés isoko italiano japonés kabiye kalenjin kannada kaonde kazajo kikamba kikongo kikuyu kiluba kimbundu kiniaruanda kirguís kiribatiano kirundi kisi konkani (alfabeto latino) krio kurdo kurdo kurmanyí del Cáucaso kwangalí kwanyama lamba lao lengua de señas chilena lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas australiano lenguaje de señas británico lenguaje de señas coreano lenguaje de señas filipino lenguaje de señas finlandés lenguaje de señas francés lenguaje de señas húngaro lenguaje de señas japonés lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas sudafricano lenguaje de señas zimbabuense letón lhukonzo lifu lingala lituano luganda lugbara lunda luo luvale macedonio malayo malayálam malgache maltés mam mapudungún maratí marshalés maya mazateco de Huautla mendé mingreliano mixe mixteco de guerrero mizo mongol more motu mískito nepalés ngäbere (o guaymí) niueano noruego nuer nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí del valle del Mezquital palauano pangasinán panjabí papiamento de aruba papiamento de curazao persa pidgin de las islas salomón polaco ponapés portugués portugués europeo purépecha quechua ancashino quechua ayacuchano quechua boliviano quechua cuzqueño quichua de Chimborazo quiché rarotongués rotumano rumano runyankore ruso rutoro samoano sango saramacano sena serbio serbio (alfabeto latino) sesoto shona sidama silozi sranangtongo suajili suajili del congo suati sueco tagalo tahitiano tai tamil tandroy tankarana tayik telugu tetum tigriña tivo tlapaneco tojolabal tok pisin tongano totonaco tseltal tshiluba tsonga tsotsil tsuana turco turcomano turcomano tuvaluano tuviniano twi tártaro ucraniano uigur (alfabeto cirílico) uigur (alfabeto árabe) umbundú uolof urdu uruund uzbek (roman) uzbeko valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zapoteco re lachiguiri zulú árabe ñemba\nKʼaru Naxye li Santil Hu Chirix li Yuwaʼbʼej, li Kʼajolbʼej ut li Santil Musiqʼej?\nWANKEBʼ nekeʼxkʼoxla naq li Yos Oxibʼ Chiribʼil: li Yuwaʼbʼej, li Kʼajolbʼej ut li Santil Musiqʼej. Nekeʼxye naq li roxichalebʼ juntaqʼeetebʼ, wankebʼ xwankil ut maakʼaʼ xtiklajikebʼ. Joʼkan naq nekeʼxkʼoxla naq wank li Yos Yuwaʼbʼej, li Yos Kʼajolbʼej ut li Yos Santil Musiqʼej. Ut nekeʼxye naq saʼ jun chi Yos wankebʼ li oxibʼ chi Yos aʼin.\nLi nekeʼxpaabʼ naq li Yos Oxibʼ Chiribʼil nekeʼxkʼoxla naq li naʼlebʼ aʼin wank saʼ li Santil Hu abʼan inkʼaʼ nekeʼxnaw xchʼolobʼankil. Abʼanan, aajel ru xjultikankil naq li aatin Oxibʼ Chiribʼil malaj Trinidad moko wank ta saʼ li Santil Hu. Anaqwan qakʼoxlaq: Ma wank tawiʼ junaq raqal li Santil Hu li naxkʼut li naʼlebʼ aʼin? Wankebʼ nekeʼroksi jun raqal li Santil Hu re xyeebʼal naq li Yos Oxibʼ Chiribʼil. Qilaq bʼar wank re li raqal aʼin.\n«LI AATIN AʼAN CHAQ YOS»\nJuan 1:1 naxye: «Saʼ xtiklajik ak wan chaq li Aatin, ut li Aatin wan chaq rikʼin li Yos, ut li Aatin aʼan chaq Yos». Li Apostol Juan kixye ajwiʼ saʼ jun chik li xraqal li Santil Hu naq «li Aatin» aʼan li Jesus (Juan 1:14). Joʼ xqakʼe reetal, saʼ li Santil Hu naxye naq li Aatin aʼan chaq Yos. Joʼkan naq naabʼalebʼ nekeʼxye naq jun chi Yos li Kʼajolbʼej ut li Yuwaʼbʼej.\nLi raqal aʼin kitzʼiibʼamank chaq saʼ Griego ut naq keʼxnumsi li raqal aʼin saʼ jalan chik aatinobʼaal, keʼxtzʼiibʼa chi joʼkaʼin: «li Aatin aʼan chaq Yos». Abʼan wankebʼ inkʼaʼ keʼxbʼaanu joʼebʼ laj tzʼiibʼ aʼin, ma nakaanaw kʼaʼut? Xbʼaan naq keʼxtzʼil chiʼus chanru keʼxtzʼiibʼa chaq saʼ Griego Juan 1:1, ut keʼxkʼe reetal naq tento roksinkil jalan chik li aatin re xtziibʼankil chi tzʼaqal re ru li raqal aʼin. Qilaq chanru keʼxtzʼiibʼa saʼ jalan chik Santil Hu li raqal aʼin: «li Aatin aʼan chaq jun yos» (The New Testament in an Improved Version); «li Aatin wank chaq rikʼin li Yos, ut chanchan chaq aʼan» (The Translatorʼs New Testament); «ut jun li yos aʼan chaq li Aatin» (The Emphatic Diaglott). Saʼebʼ li Santil Hu aʼin moko nekeʼxkʼut ta naq li Aatin aʼan li Yos. * Li Santil Hu naxkʼut naq li Aatin wank xwankil chiru chixjunil li xyoobʼtesihom li Jehobʼa, joʼkan naq kiyeemank naq aʼan jun li «yos». Saʼ li raqal aʼin kiʼoksimank «yos» re xkʼutbʼesinkil naq li Aatin «wank xwankil».\nQILAQ JALAN CHIK EBʼ LI RAQAL\nSaʼebʼ li qakutan moko kʼihebʼ ta nekeʼxnaw li aatinobʼaal Griego, li kiʼoksimank chaq naq keʼxtzʼiibʼa li Santil Hu. Joʼkan naq, chanru tnawmanq kʼaru tzʼaqal kiraj xyeebʼal li Apostol Juan saʼ li raqal aʼin? Qakʼehaq jun li eetalil: jun laj kʼutunel naxchʼolobʼ chiruhebʼ li xtzolom jun li naʼlebʼ. Abʼan, kʼaru teʼxbʼaanu li tzolom wi jalan jalanq xkʼaʼuxebʼ chirix li kixchʼolobʼ laj kʼutunel? Tento naq teʼxye re laj kʼutunel naq tixkʼe xkomon li eetalil re naq teʼxtaw ru chiʼus li naʼlebʼ. Joʼkan naq, re xtawbʼal ru chiʼus li naxye saʼ Juan 1:1 tento naq tqasikʼ xkomon li eetalil saʼ xhuhil laj Juan. Ut aran tqasikʼ xkomon li naʼlebʼ chirix xwankil li Jesus.\nSaʼ Juan 1:18 naxye: «Li [Nimajwal] Yos maajun sut kiʼileʼk ru xbʼaan anihaq». Abʼan wankebʼ keʼril ru li Jesus, li Ralal li Yos. Li Santil Hu naxye ajwiʼ saʼ Juan 1:14: «[Li Jesus], li Aatin kitzʼejwaloʼk ut kixkʼojobʼ li xmuhebʼaal saʼ qayanq ut laaʼo xqakaʼya li xloqʼal». Chanru tqaye naq li Kʼajolbʼej aʼan ajwiʼ li Nimajwal Yos? Laj Juan kixye naq li Aatin wank chaq «rikʼin li Yos». Joʼkan naq wi li Jesus wank chaq rikʼin li Yos, chanru tqaye naq aʼan ajwiʼ li Yos? Saʼ Juan 17:3 naxye naq li Yuwaʼbʼej ‹aʼan li tzʼaqal Yos›, aʼin naxkʼut chiqu naq li Kʼajolbʼej ut li Yuwaʼbʼej moko junebʼ ta ru. Saʼ li raqik li xhuhil laj Juan naxye aʼin: «Aʼut ebʼ aʼin tzʼiibʼanbʼilebʼ re naq yooqex chi xpaabʼankil naq li Jesus aʼan li Kriist, li Ralal li Yos» (Juan 20:31). Saʼ li raqal aʼin, inkʼaʼ naxye naq li Jesus aʼan li Yos, naxye bʼan naq aʼan Ralal li Yos. Chixjunil li xqil saʼ li xhuhil laj Juan naxchʼolobʼ tzʼaqal li naxye Juan 1:1. Li Jesus malaj li Aatin, aʼan jun li «yos» xbʼaan naq nim xwankil chiru yalaq kʼaru, abʼan moko juntaqʼeet ta rikʼin li Nimajwal Yos.\nQILAQ MA YAAL NEKEʼXYE LI RAQAL\nAatinaqo wiʼ chik chirix laj kʼutunel. Wi toj wank wiibʼ oxibʼ rehebʼ li tzolom maajiʼ nekeʼxtaw ru li naʼlebʼ, kʼaru tento teʼxbʼaanu? Naru teʼxsikʼ jun chik laj kʼutunel re naq tixchʼolobʼ chiʼus li naʼlebʼ. Wi laj kʼutunel aʼin tixchʼolobʼ li naʼlebʼ joʼ kixbʼaanu li xbʼeen, naabʼalebʼ teʼxtaw ru li yookebʼ xtzolbʼal. Joʼkan ajwiʼ nakʼulmank wi inkʼaʼ chʼolchʼo chiqu kʼaru kiraj xyeebʼal li Apostol Juan naq kiʼaatinak chirix li Jesus ut chirix li Nimajwal Yos. Wi inkʼaʼ naqanaw xyaalal li raqal aʼin, us raj naq tqasikʼ xkomon li naʼlebʼ saʼ li Santil Hu. Qilaq jun li eetalil: laj Mateo kixtzʼiibʼa li kixye li Jesus: «Aʼut chirix li kutan aʼan malaj li xhonalil [rosoʼjik li maaʼusilal li wank arin saʼ Ruuchichʼochʼ], maaʼani nanawok joʼqʼe, chi moko ebʼ li ánjel saʼ choxa chi moko li Kʼajolbʼej, kaʼajwiʼ li Yuwaʼbʼej» (Mateo 24:36). Chanru naxkʼut li raqal aʼin naq li Jesus moko aʼan ta li Nimajwal Yos?\nLi Jesus kixye naq li Yuwaʼbʼej naxnaw chixjunil chiru li Kʼajolbʼej. Joʼkan naq, wi li Jesus junaj raj ru rikʼin li Nimajwal Yos, ma inkʼaʼ raj tixnaw chixjunil li naxnaw li Yuwaʼbʼej? Joʼkan naq li Kʼajolbʼej ut li Yuwaʼbʼej moko juntaqʼeetebʼ ta. Abʼan maare wank ani tixye: «Li Jesus wiibʼ ru xyuʼam; jun saʼ choxa ut jun saʼ Ruuchichʼochʼ ut naq kixye li aatin aʼin wank arin saʼ Ruuchichʼochʼ». Wi yaal raj li naʼlebʼ aʼin, kʼaʼut naq li Jesus inkʼaʼ kixye naq li santil musiqʼej naxnaw ajwiʼ li naxnaw li Yuwaʼbʼej? Li Jesus kixye naq kaʼajwiʼ li Xyuwaʼ naxnaw joqʼe tchalq rosoʼjik chixjunil li maaʼusilal.\nWi inkʼaʼ nakaakanabʼ tzolok chirix li Santil Hu, taatzol naabʼal chik li raqal li naʼaatinak chirix li naʼlebʼ aʼin. Chi joʼkan taakʼe reetal naq chixjunil li raqal aʼin naxye li yaal chirix li Yuwaʼbʼej, li Kʼajolbʼej ut li santil musiqʼej (Salmo 90:2; Hechos 7:55; Colosenses 1:15).\n^ párr. 3 Taataw xkomon li esil chirix li naxye Juan 1:1, saʼ li tasal hu La Atalaya, 1 xbʼe po Noviembre 2008 bʼarwiʼ naxye «¿La Palabra era “Dios”, o “un dios”?»; rehebʼ laj Testiiw re li Jehobʼa.


Li Yos naxjach Israel | Li xnaʼlebʼ li Santil Hu rehebʼ li kokʼal\nNajachmank jun li awabʼejilal\nChiruhebʼ li chihabʼ naq laj Salomon kixloqʼoni chaq li Jehobʼa, ebʼ laj Israel keʼwank saʼ tuqtuukilal. Abʼan kisumlaak rikʼin naabʼal chi ixq re jalan chik tenamit ut nekeʼxloqʼoni chaq li pechʼbʼil yos. Timil timil, laj Salomon kixjal li xkʼaʼuxl ut kiʼok ajwiʼ xloqʼoninkil li pechʼbʼil yos. Li Jehobʼa kijosqʼoʼk ut kixye re: «Tinmaqʼ li xʼawabʼejilal li tenamit Israel chiru laajunkabʼal ut tinjach saʼ wiibʼ. Ut li xnimal ru tinkʼe re jun rehebʼ laamoos, ut laajunkabʼal t-awabʼejinq kaʼajwiʼ saʼ li xkachʼinal ru».\nLi Jehobʼa kixbʼaanu jun chik li naʼlebʼ re naq ttawmanq ru chiʼus aʼin. Laj Jeroboan jun xmoos laj Salomon yook chaq chi bʼeek naq kixtaw ribʼ saʼ bʼe rikʼin laj Ahiya, li propeet. Li propeet kirisi li raqʼ, kixpej saʼ 12 jachal ut kixye re laj Jeroboan: «Li Jehobʼa tixmaqʼ li xʼawabʼejilal li tenamit Israel chiru li xjunkabʼal laj Salomon ut tixjach saʼ wiibʼ. Chap 10 jachal li tʼikr aʼin, xbʼaan naq tat-awabʼejinq saʼ xbʼeen 10 chi teep». Naq laj Salomon kirabʼi aʼin, kiraj xkamsinkil laj Jeroboan. Joʼkan naq laj Jeroboan kiʼelelik toj Egipto. Naq laj Salomon kikamk, laj Rehoboam, li ralal, kiʼok chi awabʼejink. Tojaʼ naq laj Jeroboan kixkʼoxla naq li chʼaʼajkilal ak xnumeʼk, ut kisutqʼiik Israel.\nChirix chik aʼan, ebʼ li cheekel winq re Israel keʼxye re laj Rehoboam: «Wi sa taawil li tenamit, li tenamit inkʼaʼ tatxkanabʼ». Abʼan ebʼ li saajil ramiiw, keʼxye re: «Kaw tattaqlanq saʼ xbʼeenebʼ. Minebʼ ru chi kʼanjelak chi kaw». Laj Rehoboam kixpaabʼebʼ li ramiiw ut kirahobʼtesink. Joʼkan naq, ebʼ li poyanam keʼxqʼet ribʼ ut keʼxkʼe laj Jeroboan chi awabʼejink saʼ li 10 chi teep. Li xʼawabʼejilal li 10 chi teep, kikʼabʼaʼiik xʼawabʼejilal li tenamit Israel. Li xʼawabʼejilal li wiibʼ chi teep, kikʼabʼaʼiik xʼawabʼejilal li tenamit Juda, ut inkʼaʼ kixkanabʼ laj Rehoboam. Chi joʼkan kijachmank li 12 chi teep re Israel.\nLi tenamit Jerusalen kiwank rubʼel xwankil li xʼawabʼejilal laj Rehoboam. Laj Jeroboan inkʼaʼ kiraj naq li xtenamit txik aran chi xloqʼoninkil li Jehobʼa. Ma nakaanaw kʼaʼut? Yook xxiw xbʼaan naq kixkʼoxla naq ttzʼeqtaanaaq ut laj Rehoboam chik teʼxpaabʼ. Joʼkan naq kixyiibʼ wiibʼ li saaj wakax re oor ut kixye re li xtenamit: «Jwal najt wank Jerusalen. Kanaqex arin re xloqʼoninkil ebʼ li pechʼbʼil yos». Ebʼ li poyanam keʼabʼink chiru ut keʼxkanabʼ wiʼ chik li Jehobʼa.\n«Meekʼe eeribʼ saʼ aatin rikʼinebʼ li inkʼaʼ nekeʼxpaabʼ li Yos. Xbʼaan naq, chanru naxkʼam ribʼ li tiikilal rikʼin li maaʼusilal? [...] Malaj kʼaru xjunajil laj paabʼanel rikʼin li inkʼaʼ naxpaabʼ li Yos?» (2 Corintios 6:14, 15).\nEbʼ li patzʼom: Kʼaʼut kijachmank li xʼawabʼejilal li tenamit Israel? Kʼaru ebʼ li yiibʼru aj naʼlebʼ kixbʼaanu li awabʼej Rehoboam? Kʼaru ebʼ li yiibʼru aj naʼlebʼ kixbʼaanu li awabʼej Jeroboan?\nEbʼ li Awabʼej li Chaabʼilebʼ ut li Maaʼusebʼ Xnaʼlebʼ


Laj Josue ut li naʼaj li yeechiʼinbʼil chaq | Xnaʼlebʼ li Santil Hu re kokʼal\nCHAAWIL SAʼ Kabuverdianu Pidgin (Cameroon) Q’eqchi’ Sesotho (South Africa) acholi afrikáans albanés alemán amárico armenio azerí azerí (alfabeto cirílico) bajo alemán bassa de camerún batak (karo) batak (toba) becol birmano bislama boulou búlgaro catalán cebuano checo chichewa chino (tradicional) chino simplificado chitonga chitonga (zimbabwe) chitumbuka chiyao chokue chol chuabo cibemba cingalés citonga congo coreano criollo de las seychelles criollo haitiano croata dangme danés edo efik endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga galician garífuna georgiano griego guaraní gun hausa herero hiligaynon hindi hmong holandés húngaro iban ibinda ibo ilocano indonesio inglés irlandés isoko italiano kabiye kannada kaonde kayin sgaw kazajo kikongo kikuyu kimbundu kiniaruanda kirguís kiribatiano kirundi kisonge kwangalí kwanyama lengua de señas colombiana lengua de señas ecuatoriana lengua de señas mexicana lengua de signos española lenguaje de señas alemán lenguaje de señas americano lenguaje de señas brasileño lenguaje de señas cubano lenguaje de señas italiano letón lhukonzo lingala lituano lomue luganda luo macedonio macua malayo malayálam malgache mam maratí maya mazateco de Huautla mixe more ngäbere (o guaymí) nias noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe osético otetela pangasinán panjabí pidgin nigeriano polaco ponapés portugués portugués europeo purépecha quechua ancashino quechua ayacuchano quechua cuzqueño quichua de Chimborazo quichua de Imbabura quiché rumano ruso rutoro samoano sango sena sena serbio serbio (alfabeto latino) sesoto shona sranangtongo suajili suati sueco sundanés tagalo tahitiano tai tamil tandroy telugu tivo tojolabal totonaco tseltal tsonga tsotsil tsuana turco twi tártaro ucraniano uhobo umbundú uruund uzbeko valenciano vascuence vendal vezo vietnamita waray-waray wayuunaiki wolaita xhosa xitshwa yoruba zapoteco re lachiguiri zulú árabe ñemba\nLi Jehobʼa nasikʼok ru laj Josue\nLaj Moises kixbʼeresi chaq li tenamit Israel chiru naabʼal chihabʼ, ut anaqwan yook chaq chi nachʼok li xkamik. Li Jehobʼa kixye re: «Moko laaʼat ta tatkʼamoq rehebʼ laj Israel saʼ li naʼaj li xinyeechiʼi chaq. Abʼan tinkanabʼ naq taawil li chʼochʼ aʼin». Joʼkan naq, laj Moises kixye re li Jehobʼa naq tixsikʼ ani chik tjolominq rehebʼ re naq tril li tenamit. Li Jehobʼa kixye re: «Aatinan rikʼin laj Josue ut ye re, naq aʼan sikʼbʼil ru».\nLaj Moises kixchʼolobʼ chiru li tenamit naq chi seebʼ tkamq ut naq li Jehobʼa kixsikʼ ru laj Josue re naq aʼan tkʼamoq rehebʼ saʼ li naʼaj li yeechiʼinbʼil chaq rehebʼ. Ut laj Moises kixye re laj Josue: «Matxuwak. Li Jehobʼa ttenqʼanq aawe». Moko naabʼal ta kinumeʼk naq laj Moises kitaqeʼk saʼ ruʼuj li tzuul Nebo. Aran, li Jehobʼa kixkʼut chiru li chʼochʼ li kixyeechiʼi re laj Abrahan, laj Isaac ut laj Jacob. Laj Moises wank 120 chihabʼ re, naq kikamk.\nLi Jehobʼa kixye re laj Josue: «Numen saʼ li nimaʼ Jordan ut tat-oq Canaan. Laaʼin tatintenqʼa, joʼ chanru kintenqʼa laj Moises. Misachk saʼ laachʼool rilbʼal xsaʼ linchaqʼrabʼ wulaj wulaj. Matxuwak, kawaq aachʼool. Ayu ut bʼaanu chixjunil li xatintaqla wiʼ».\nLaj Josue kixtaqla wiibʼ li winq re xchʼuukinkil li tenamit Jerico. Saʼ li jun chik tzolom, tqil xkomon li naʼlebʼ chirix li kikʼulmank aran. Naq ebʼ li winq keʼsutqʼiik chaq, keʼxye naq anaqwan xqʼehil re naq teʼoq Canaan. Wulajaq, laj Josue kixye re li tenamit naq teʼxxok li rochochebʼ. Xbʼeenwa, kixtaqla ebʼ laj tij li yookebʼ xkʼambʼal xkaaxil li sumwank saʼ li nimaʼ Jordan. Cham chiʼus li nimaʼ, abʼan naq ebʼ laj tij keʼxchʼik li roq chisaʼ, li nimaʼ kixkanabʼ bʼeek ut kichaqik. Tojaʼ naq, ebʼ laj tij keʼbʼeek saʼ li nimaʼ chi chaqi ru. Naq keʼwulak saʼ xyi, ebʼ laj tij keʼkanaak chi xaqxo toj reetal naq chixjunilebʼ laj Israel keʼnumeʼk junpakʼal li nimaʼ. Naq keʼril li sachbʼachʼoolej aʼin, ma nakaaye naq keʼxjultika li kixbʼaanu li Jehobʼa saʼ li Kaqi palaw?\nAk keʼnumeʼk chixjunil li chihabʼ aʼin naq ebʼ laj Israel keʼruuk chi wulak saʼ li naʼaj li yeechiʼinbʼil rehebʼ. Anaqwan teʼruuq chik chi kabʼlak ut xwaklesinkil ebʼ li tenamit. Teʼruuq xkʼanjelankil li chʼochʼ, rawbʼal li uubʼ ut li awimq. Saʼ li naʼaj aʼin wank leech ut xyaʼal kabʼ.\n«Li Jehobʼa junelik tbʼeresinq aawe ut tatxchʼolani usta wanqat saʼ chaqichʼochʼ» (Isaias 58:11).\nEbʼ li patzʼom: Naq kikamk laj Moises, ani chik kikanaak joʼ aj kʼamolbʼe saʼ xyanqebʼ laj Israel? Kʼaru kikʼulmank saʼ li nimaʼ Jordan?


Resil li Santil Hu: Chanru Xjultikankil li Jesus? - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nSA' LI q'oqyink re li kutan Jueves, li Jesus ut eb' li xkab'laju chi tzolom ke'xch'uutub' rib' sa' jun li ochoch re xnimankil li Paswa. Naq kiraqe'k li wa'ak a'in, laj Judas Iscariote ki'elk chi xyeeb'al reheb' laj tij chanru tixq'axtesi li Jesus reheb'. A'in kik'ulmank naq ak kinume'k wiib' kutan naq li Jesus ki'aatinak rik'ineb' li xtzolom.\nWulajaq xnimankil li Paswa naq laj Judas kixye reheb' laj tij: ‹K'aru teek'e we wi' tinq'axtesi li Jesus eere?› Eb' laj tij ke'xye re: ‹Tqak'e aawe lajeeb' xka'k'aal tumin re plaat›. Jo'kan naq laj Judas kixk'ameb' laj tij rik'in li Jesus. K'ajo' xyiib'al ru kixb'aanu laj Judas!\nLi Jesus kixb'aanu jun nimla wa'ak naq ke'raqe'k xnimankil li Paswa. Li Jesus kixk'e reheb' li xtzolom, jun li kaxlan wa ut kixye: ‹Tzakamaq a'in xb'aan naq a'an reetalil lintib'el li tq'axtesimanq sa' leek'ab'a'›. Chirix chik a'an kixchap jun sek' li b'iin ut kixye reheb': ‹Uk'umaq a'in, xb'aan naq a'an reetalil linkik'el li thoymanq sa' leek'ab'a'›. Li wa'ak a'in, nab'aanumank re xjultikankil li Jesus.\nEb' laj Israel ke'xnima li Paswa re xjultikankil naq li x'anjel li Yos kixkamsiheb' li xb'een ralal eb' laj Egipto. Sa'eb' li qakutan, li Jesus naraj naq eb' li xtzolom te'xjultika naq kixq'axtesi li xyu'am sa' xk'ab'a'eb'. Jo'kan naq rajlal chihab' nab'aanumank li wa'ak a'in.\nNaq ke'raqe'k xnimankil li wa'ak a'in, li Jesus kixye reheb' li xtzolom naq tento k'ojk'ooqeb' xch'ool ut kawaqeb' sa'eb' li xpaab'al, toja' naq ke'b'ichank chiru li Yos. Kinume'k tana xtuqtuukil li q'oqyink naq ke'raqe'k. Chirix chik a'an, b'ar koheb'?\nK’a’ut li Jesus ut eb’ li xtzolom wankeb’ sa’ jun li ochoch?\nAni li winq yook chi elk sa’ li ochoch ut b’ar yook chi xik?\nK’aru jun chik xnimal wa’ak kixb’aanu li Jesus, naq ke’raqe’k xnimankil li Paswa?\nK’aru ke’xjultika eb’ laj Israel naq ke’xnima li Paswa? Ut k’aru najultiko’k qe naq naqanima li wa’ak li kixb’aanu li Jesus rik’ineb’ li xtzolom?\nNaq ke’raqe’k xnimankil li wa’ak, k’aru kixye li Jesus reheb’ li xtzolom ut k’aru ke’xb’aanu a’aneb’?\nChaawil li naxye Mateo 26:14-30.\nChanru naxch’olob’ Mateo 26:15 naq laj Judas naxnaw naq nimla maak kixb’aanu re li Jesus?\nK’aru wiib’ xyaalal li xkik’el li Jesus? (Mat. 26:27, 28; Jer. 31:31-33; Efe. 1:7; Heb. 9:19, 20.)\nChaawil li naxye Lucas 22:1-39.\nK’aru naraj xyeeb’al naq laj Tza ki’ok rik’in laj Judas? (Luc. 22:3; Juan 13:2; Hech. 1:24, 25.)\nChaawil li naxye Juan 13:1-20.\nLi Santil Hu naxye sa’ Juan 13:2 naq laj Tza kixk’e sa’ xch’ool laj Judas xk’ayinkil li Jesus, ma wank xmaak laj Judas naq kixb’aanu a’in? K’aru tento te’xtzol eb’ li neke’loq’onink re li Jehob’a chirix a’in? (Gén. 4:7; 2 Cor. 2:11; Gál. 6:1; Sant. 1:13, 14.)\nK’aru kixye li Jesus naq tento tqab’aanu? (Juan 13:15; Mat. 23:11; 1 Ped. 2:21.)\nChaawil li naxye Juan 17:1-26.\nK’aru kiraj xyeeb’al li Jesus naq kixye reheb’ li xtzolom naq ‹junajaqeb’›? (Juan 17:11, 21-23; Rom. 13:8; 14:19; Col. 3:14.)


HECHOS 13 KEK - Queˈxtiquib lix cˈanjel laj Bernabé - Bible Gateway\nHECHOS 13 Kekchi (KEK)\nQueˈxtiquib lix cˈanjel laj Bernabé ut laj Saulo\n13 Saˈ xya̱nkeb laj pa̱banel aran Antioquía cuanqueb profeta ut cuanqueb aj tzolonel. Aˈaneb aˈin: laj Bernabé, laj Simón li nequeˈxye Niger re, laj Lucio Cirene xtenamit, laj Manaén li quiqˈuiresi̱c riqˈuin laj Herodes li acuabej, ut laj Saulo. 2 Nak yo̱queb chi tijoc chiru li Dios ut chi ayunic, li Santil Musikˈej quixye reheb: ―Qˈuehomakeb xjuneseb laj Saulo ut laj Bernabé re nak teˈxba̱nu li cˈanjel aˈin li sicˈbileb cuiˈ ru inban, chan. 3 Queˈxba̱nu lix ayu̱n ut queˈtijoc nak queˈxqˈue li rukˈeb saˈ xbe̱neb laj Saulo ut laj Bernabé. Tojoˈnak queˈxchakˈrabiheb. 4 Laj Saulo ut laj Bernabé queˈco̱eb Seleucia joˈ quiyeheˈ reheb xban li Santil Musikˈej. Queˈel aran ut queˈco̱eb chiru haˈ toj Chipre. 5 Ut nak queˈcuulac Salamina, queˈxchˈolob xya̱lal li ra̱tin li Dios saˈ eb li cab li nequeˈxchˈutub cuiˈ ribeb laj judío. Ut laj Juan Marcos yo̱ ajcuiˈ chixtenkˈanquileb. 6 Yo̱queb chixbeninquil chixjunil li naˈajej li sutsu saˈ haˈ. Queˈcuulac saˈ li tenamit Pafos. Aran queˈxtau jun aj tu̱l aj judío. Barjesús lix cˈabaˈ. Li cui̱nk aˈan aj balakˈ. Naxye nak saˈ xcˈabaˈ li Dios naa̱tinac. Abanan moco ya̱l ta. 7 Li cui̱nk aˈan cuan riqˈuin laj Sergio Paulo, li qˈuebil xcuanquil chi takla̱nc saˈ li naˈajej aˈan. Laj Sergio Paulo, li cuan xnaˈleb, quixtakla xbokbaleb laj Saulo ut laj Bernabé xban nak quiraj rabinquil li ra̱tin li Dios. 8 Abanan yo̱ chi chˈiˈchˈiˈi̱nc laj Barjesús laj tu̱l. (Chi jalbil ru li cˈabaˈej aˈan naraj naxye Elimas.) Yo̱ chixchˈiˈchˈiˈinquileb xban nak incˈaˈ quiraj nak ta̱pa̱ba̱nk laj Sergio Paulo. 9 Xban nak cuan li Santil Musikˈej riqˈuin, laj Saulo li nayeman ajcuiˈ aj Pablo re, quixnau nak incˈaˈ us xnaˈleb laj Barjesús. Joˈcan nak quixcaˈya saˈ ru. 10 Ut quixye re: ―La̱at chanchanat laj tza. La̱at aj ticˈtiˈ. Xicˈ nacacuil li ti̱quilal. Junes balakˈic ut ma̱usilal nacaba̱nu. La̱at nacapoˈ ru li rusilal li Ka̱cuaˈ. 11 Anakcuan li Ka̱cuaˈ ta̱rakok a̱tin saˈ a̱be̱n. Tatmutzˈokˈ ut najt incˈaˈ ta̱ilok xnakˈ a̱cuu, chan laj Pablo. Ut saˈ junpa̱t quimoy ut quikˈojyi̱noˈ saˈ xnakˈ ru. Quixyal xsicˈbal ani ta̱chˈilo̱nk re. 12 Ut nak laj Sergio Paulo quiril li cˈaˈru quixcˈul laj tu̱l, quixpa̱b li Ka̱cuaˈ. Sachso xchˈo̱l chirabinquil li tijleb chirix li Ka̱cuaˈ.\nLaj Pablo ut laj Bernabé queˈxchˈolob xya̱lal aran Antioquía xcue̱nt Pisidia\n13 Laj Pablo queˈel Pafos saˈ jucub joˈqueb ajcuiˈ li rochben ut queˈco̱eb Perge xcue̱nt Panfilia. Aran queˈxcanab ribeb ut laj Juan Marcos quisukˈi Jerusalén. 14 Eb aˈan queˈnumeˈ Perge ut queˈcuulac Antioquía xcue̱nt Pisidia. Saˈ li hiloba̱l cutan queˈoc saˈ li cab li nequeˈxchˈutub cuiˈ ribeb laj judío ut queˈcˈojla aran. 15 Eb laj cˈamol be queˈril xsaˈ li chakˈrab ut queˈril ajcuiˈ xsaˈ li hu li queˈxtzˈi̱ba li profeta. Ut chirix aˈan queˈxye re laj Pablo: ―Ex kas ki̱tzˈin, cui cuan li cˈaˈru te̱ye re xqˈuebal xcacuil xchˈo̱leb li tenamit, takaj rabinquil anakcuan, chanqueb. 16 Quixakli laj Pablo ut quixtaksi li rukˈ re xyebal reheb nak incˈaˈ chic teˈchoki̱nk. Quixye: ―Ex aj judío ut la̱ex li ma̱cuaˈex aj judío, li nequelokˈoni li Ka̱cuaˈ, abihomak li tinye e̱re. 17 Li Dios li nequeˈxlokˈoni li ralal xcˈajol laj Israel, aˈan quixsiqˈueb ru li kaxeˈto̱nil yucuaˈ. Quirosobtesiheb ut quixtamresiheb nak cuanqueb aran Egipto. Ut riqˈuin xnimal xcuanquil quirisiheb saˈ li tenamit aˈan. 18 Caˈcˈa̱l chihab quixcuy chak rilbaleb nak yo̱queb chak chi numecˈ saˈ li chaki chˈochˈ. 19 Quixsach ruheb cuukub li xni̱nkal ru tenamit saˈ li naˈajej Canaán ut li naˈajej aˈan quicana chokˈ reheb laj Israel. 20 Chixjunil aˈin quicˈulman chiru ca̱hib ciento riqˈuin mero ciento chihab. Chirix aˈan li Dios quixqˈueheb aj rakol a̱tin chi takla̱nc saˈ xbe̱neb toj qui‑oc laj Samuel li profeta. 21 Chirix chic aˈan queˈxtzˈa̱ma xreyeb. Ut li Dios quixqˈue laj Saúl chokˈ xreyeb. Aˈan quitaklan saˈ xbe̱neb chiru caˈcˈa̱l chihab. Laj Saúl aˈan ralal laj Cis xcomoneb li ralal xcˈajol laj Benjamín. 22 Ut nak qui‑isi̱c laj Saúl, li Dios quixqˈue laj David chokˈ xreyeb ut quixye: ―Xinsicˈ ru laj David ralal laj Isaí. Nacuulac chicuu lix naˈleb li cui̱nk aˈan. Aˈan tixba̱nu chixjunil li cˈaˈru nacuaj la̱in, chan. 23 Ut saˈ xya̱nkeb li ralal xcˈajol aˈan, li Dios quixqˈue chi yoˈla̱c li Jesús laj Colol re li tenamit Israel joˈ quixyechiˈi reheb. 24 Nak toj ma̱jiˈ nacˈulun li Jesús, laj Juan yo̱ chixchˈolobanquil chiruheb chixjunileb laj Israel nak tento teˈxyotˈ xchˈo̱l teˈxjal xcˈaˈux ut teˈxcˈul li cubi haˈ. 25 Nak ac rakecˈ re xba̱nunquil lix cˈanjel, laj Juan quixye, “¿Anihin la̱in nak nequecˈoxla? Moco la̱in ta li yo̱quex chiroybeninquil. Cha̱lc ban re chicuix li yo̱quex chiroybeninquil. Aˈan nim xcuanquil chicuu la̱in. Moco incˈulub ta xhitbal xcˈa̱mal lix xa̱b,” chan laj Juan. 26 Ex kas ki̱tzˈin, la̱ex ralal xcˈajol laj Abraham, ut la̱ex li ma̱cuaˈex aj judío li nequexucua ru li Dios, taklanbil chak chokˈ e̱re laj Colonel. 27 Li cuanqueb Jerusalén ut eb li nequeˈtaklan saˈ xbe̱neb li tenamit incˈaˈ queˈxtau ru li queˈxye eb li profeta. Incˈaˈ queˈxnau nak li Jesús, aˈan laj Colonel. Abanan nak queˈxkˈaxtesi chi ca̱mc li Jesús, quitzˈakloc ru li a̱tin li queˈxye li profeta, li na‑ileˈ chiruheb rajlal saˈ li hiloba̱l cutan. 28 Usta incˈaˈ queˈxtau xma̱c, queˈxtzˈa̱ma chiru laj Pilato nak tixqˈue chi camsi̱c li Jesús. 29 Nak ac xcˈul chixjunil li raylal li quiyeheˈ chak chirix xbaneb li profeta junxil, queˈrisi chiru cruz ut queˈxmuk. 30 Abanan li Dios quixcuaclesi cuiˈchic chi yoˈyo saˈ xya̱nkeb li camenak. 31 Ut chiru nabal cutan qui‑ileˈ ru xbaneb li queˈochbenin re junxil nak qui‑el Galilea ut co̱ Jerusalén. Ut aˈaneb chic nequeˈyehoc resil li queˈril reheb li tenamit anakcuan. 32 Joˈcan ajcuiˈ la̱o yo̱co chixchˈolobanquil che̱ru li cha̱bil esilal aˈin: nak li Dios quixcuaclesi cuiˈchic chi yoˈyo li Jesucristo. 33 Quitzˈakloc ru chokˈ ke la̱o li alal cˈajolbej li quixyechiˈi chak li Dios reheb li kaxeˈto̱nil yucuaˈ junxil joˈ tzˈi̱banbil retalil saˈ li hu Salmos li naxye chi joˈcaˈin: La̱at li tzˈakal cualal. Anakcuan xatinqˈue saˈ a̱cuanquil, chan li Dios. 34 Quixcuaclesi cuiˈchic chi yoˈyo saˈ xya̱nkeb li camenak ut incˈaˈ chic ta̱ca̱mk joˈ tzˈi̱banbil retalil saˈ li hu Isaías li naxye chi joˈcaˈin: La̱in texcuosobtesi ut tinqˈue e̱re li ma̱tan li quinyechiˈi re laj David junxil. 35 Ut naxye ajcuiˈ saˈ li Salmos: Incˈaˈ ta̱canab chi kˈa̱c lix tibel la̱ Santil Alal. 36 Relic chi ya̱l laj David nak toj yoˈyo̱k quicˈanjelac chiru lix tenamit joˈ quiraj li Dios. Quicam ut quimukeˈ chixcˈatk lix xeˈto̱nil yucuaˈ ut quikˈa lix tibel. 37 Abanan li jun li quicuaclesi̱c cuiˈchic chi yoˈyo xban li Dios, aˈan incˈaˈ quikˈa lix tibel. 38 Joˈcan ut nak chenauhak la̱ex, kas ki̱tzˈin, nak nakajultica che̱ru nak caˈaj cuiˈ saˈ xcˈabaˈ li Jesús li quicuacli cuiˈchic chi yoˈyo cuan xcuybal xsachbal le̱ ma̱c. 39 Incˈaˈ quiti̱cobresi̱c xchˈo̱leb li kaxeˈto̱nil yucuaˈ riqˈuin xba̱nunquil li naxye saˈ lix chakˈrab laj Moisés, abanan anakcuan naru chic ta̱ti̱cobresi̱k kachˈo̱l riqˈuin xpa̱banquil li Jesús. 40 Joˈcan nak cheqˈuehak retal chi us re nak incˈaˈ ta̱cha̱lk saˈ e̱be̱n li raylal li queˈxye chak li profetas junxil. 41 Aˈan aˈin li queˈxtzˈi̱ba li profeta junxil:\nCherabihak, la̱ex li nequextzˈekta̱nan re li cua̱tin. Chisachk e̱naˈleb ut chex‑osokˈ ta. La̱in yo̱quin chixba̱nunquil jun li sachba chˈo̱lej saˈ eb li cutan aˈin. Li sachba chˈo̱lej li yo̱quin chixba̱nunquil incˈaˈ raj te̱pa̱b cui yal ani ta junak ta̱serakˈi̱nk e̱re.\n42 Nak queˈel laj Pablo ut laj Bernabé saˈ li cab li nequeˈxchˈutub cuiˈ ribeb laj judío, li ma̱cuaˈeb aj judío queˈxtzˈa̱ma chiru laj Pablo nak ta̱cha̱lk cuiˈchic saˈ li hiloba̱l cutan jun chic re nak tixchˈolob cuiˈchic xya̱lal chiruheb. 43 Nak queˈxchakˈrabiheb li tenamit, nabaleb laj judío joˈqueb ajcuiˈ li queˈoc saˈ xya̱nkeb aˈan queˈxta̱ke laj Pablo ut laj Bernabé. Laj Pablo ut laj Bernabé yo̱queb chixqˈuebal xnaˈlebeb re nak teˈcua̱nk saˈ xya̱lal joˈ naraj li Dios. 44 Saˈ li hiloba̱l cutan jun chic, yal cuib oxib aj chic li incˈaˈ queˈcuulac chi abi̱nc nak queˈxchˈutub ribeb chixjunileb li cuanqueb saˈ li tenamit chirabinquil li ra̱tin li Dios li tixye laj Pablo. 45 Ut nak queˈril li qˈuila tenamit eb li nequeˈcˈamoc be saˈ xya̱nkeb laj judío, cˈajoˈ nak queˈcakoˈ xchˈo̱leb. Queˈoc chixcuechˈinquil laj Pablo. Queˈxhob ut queˈxmajecua. 46 Laj Pablo ut laj Bernabé queˈxye chi cauheb xchˈo̱l: ―Relic chi ya̱l nak xbe̱n cua raj e̱re la̱ex aj judío xkaye resil li ra̱tin li Dios. Abanan la̱ex xetzˈekta̱na ut xecˈoxla nak moco e̱cˈulub ta li junelic yuˈam. Joˈcan nak anakcuan takaye resil reheb li ma̱cuaˈeb aj judío. 47 Tento takaye xban nak joˈcan coxtakla cuiˈ chak li Ka̱cuaˈ Dios nak quixye:\nXatinxakab re ta̱chˈolob xya̱lal chiruheb li ma̱cuaˈeb aj judío ut ta̱ye resil li colba‑ib jun sut saˈ ruchichˈochˈ.\n48 Nak queˈrabi li cˈaˈru quixye laj Pablo, li ma̱cuaˈeb aj judío queˈsahoˈ saˈ xchˈo̱leb ut queˈxqˈue xcuanquil li ra̱tin li Dios. Queˈpa̱ban li joˈ qˈuial li quixye li Dios nak ta̱cua̱nk xyuˈameb chi junelic. 49 Ut yo̱ rabinquil resil li ra̱tin li Dios saˈ chixjunil li naˈajej aˈan. 50 Eb laj judío queˈxtacchiˈi chak eb li ixk li nequeˈxqˈue xcuanquil lix pa̱ba̱leb, li nequeˈqˈueheˈ xlokˈal joˈqueb ajcuiˈ li cui̱nk li cuanqueb xcuanquil saˈ li tenamit. Queˈxyoˈob jun ra xi̱cˈ saˈ xbe̱neb laj Pablo ut laj Bernabé. Ut queˈrisiheb saˈ lix tenamiteb. 51 Laj Pablo ut laj Bernabé queˈxchikˈchikˈi li poks chi rokeb nak queˈel saˈ li tenamit re xcˈutbal nak incˈaˈ us queˈxba̱nu reheb. Ut chirix aˈan queˈco̱eb Iconio. 52 Ut eb laj pa̱banel cˈajoˈ xsahil saˈ xchˈo̱leb ut li Santil Musikˈej cuan riqˈuineb.


Tz'akal taxak li mâc li xebânu chak. Xebânu jo' neque'xbânu li inc'a' neque'pâban chiru li Dios. Junxil nasemsot lê ch'ôl riq'uin li jo' mâjo'il na'leb. Xebânu chak li calâc ut li nink'eîc. Xebânu chak li numcua'ac num uc'ac. Ut xebânu ajcui' li tz'ekbêtalil aj na'leb. Xutânal xebânu chak junxil nak xenima chak ruheb li yîbanbil Dios.\nXban nak cuan xyajel lâ sa', mâcuuc' junes ha'. Naru tâcuuc' ca'ch'inak li vino re xbanbal.\nJoßcan nak anakcuan chatcuaßak chi sa saß âchßôl ut chacuucßak li vino riqßuin sahil chßôlej xban nak li Dios mâcßaß naxye riqßuin li cßaßru nacabânu.\nMexcala chic xban nak napo'oc ch'ôlej. Chinujak ban lê ch'ôl riq'uin li Santil Musik'ej.\nAbanan lâex, ex cualal incßajol, mêqßue êrib chi âlêc xban li vino, usta cak cak ru nak na-oc saß li secß. Usta sa rucßbal, mêra ru.\nXban nak cuanco chic sa' xcutan saken li Jesucristo, chocuânk sa' xyâlal jo' junak tz'akal aj pâbanel. Inc'a' chic tomâcobk riq'uin li calâc, chi moco riq'uin li numcua'ac num uc'ac, chi moco riq'uin muxuc caxâr, chi moco riq'uin co'bêtac yumbêtac, chi moco riq'uin li c'a'ak chic re ru chi mâusilalil. Ut inc'a' chic topletik chi moco tocakcalînk.Kak'axtesihak ban kib chi tz'akal rubel rok ruk' li Kâcua' Jesucristo re nak a'an chic tâtenk'ânk ke riq'uin lix nimal xcuanquil. Ut inc'a' chic takabânu li mâusilal li naxrahi ru li kach'ôl nak toj mâji' nakapâb li Cristo.\n At Lemuel, moco xcßulubeb ta eb li rey nak teßucßak vino, chi moco xcßulubeb li cuanqueb xcuanquil chi taklânc nak teßrucß li haß li nacaltesin. Cui yôkeb chi calâc mâre anchal tâsachk saß xchßôleb li naxye saß li chakßrab ut incßaß chic teßrakok âtin saß xyâlal saß xbêneb li rahobtesinbileb.\n Nacaqßue chi qßuîc li pim re nak tâcuânk xcuaheb li xul. Ut nacaqßue ajcuiß chi qßuîc li acuîmk re nak tâcßanjelak chiru li cuînk chokß xtzacaêmk. Nacaqßue lix tzacaêmk re nak tâcuânk xmetzßêu li cuînk. Nacaqßue li vino ut nacaqßue li aceite re nak tâsahokß saß xchßôl.\n Cuan li neque'yehoc re nak naru nakabânu chixjunil li nakaj. Yâl nak naru nakabânu, abanan moco chixjunil ta us xbânunquil. Yâl nak naru xbânunquil chixjunil, abanan moco chixjunil ta li c'a'ru nakabânu nocoxtenk'a chi q'uîc sa' li kapâbâl. Mêsic' li us ca'aj cui' chok' êre lâex. Chesic' aj ban cui' li us chok' reheb lê ras êrîtz'in.\n Li Kâcuaß riqßuin lix cuanquil quixye riqßuin juramento nak incßaß chic tixqßue lix trigo lix tenamit chixtzacaheb li xicß nequeßiloc reheb. Chi moco eb li jalan tenamit tixqßueheb xlesêns chirucßbal li xyaßal li uvas li nequeßxcßanjela. Eb aßan ban teßsicßok re ut teßxtzaca ut teßxlokßoni li Kâcuaß. Eb li teßsicßok ru li uvas, aßaneb ajcuiß li teßucßak re li xyaßal saß li nebâl re lix templo li Kâcuaß.\n Cutan saken c'a'ru li inc'a' us li nakarahi ru xbânunquil kajunes. A'an eb a'in: muxuc caxâr, co'bêtac yumbêtac, ut li xutânalil na'leb, lok'onînc yîbanbil dios, tûlac, xîq'uil ûchînc, pletic, cakalînc, josk'înc, yo'obânc ra xîc', cuech'ij ib, po'oc ru pâbâl, socuênc, camsînc ras rîtz'in, calâc, numcua'ac num uc'ac, ut c'a'ak chic re ru jo' eb a'in. Yôquin cui'chic xyebal êre a'in, usta ac inyehom ajcui' êre, nak li neque'bânun re li c'a'ak re ru a'in inc'a' te'rêchani lix nimajcual cuanquilal li Dios.\n Lâin moco taklanbilin ta xban cuînk, abanan ninq'ue cuib chi c'anjelac chiruheb chixjunileb re nak te'xpâb li Cristo inban lâin. Nak cuanquin sa' xyânkeb laj judío lâin ninbânu jo' neque'xbânu laj judío re nak te'xpâb li Cristo. Cuan li toj neque'xq'ue xcuanquil lix chak'rab laj Moisés. Nak cuanquin sa' xyânkeb a'an, ninbânu li naxye lix chak'rab laj Moisés re nak te'xpâb li Cristo inban lâin. Eb li mâcua'eb aj judío moco cuanqueb ta rubel xcuanquil lix chak'rab laj Moisés. Nak cuanquin sa' xyânkeb a'an, ninbânu jo' neque'xbânu eb a'an re nak te'xpâb li Cristo inban lâin. Abanan a'an inc'a' naraj naxye nak inc'a' ninbânu li naxye li Dios. Inc'a' ninbânu li inc'a' us. Lâin ninbânu li naxye li Cristo. Nak cuanquin sa' xyânkeb li toj k'uneb xch'ôl sa' lix pâbâl, nincubsi cuib chiruheb re nak te'cacuûk xch'ôl sa' xpâbâleb inban lâin. Naraj naxye nak ninjuntak'êta cuib riq'uin chixjunileb re nak naru tinch'olob xyâlal chiruheb. Ninbânu chi jo'can re nak te'colek'. Chixjunil a'in nalajinbânu re nak naru tinch'olob xyâlal li colba-ib chiruheb li cuas cuîtz'in ut re nak tintz'akônk ajcui' lâin riq'uin li naxyechi'i li Dios.\n Cui riq'uin li c'a'ru nacatzaca nach'inan xch'ôl lâ cuech aj pâbanelil, a'an naraj naxye nak inc'a' nacara lâ cuech aj pâbanelil. Mâpo' xch'ôleb lâ cuech aj pâbanelil riq'uin li c'a'ru nacatzaca xban nak li Jesucristo quicam ajcui' sa' xc'aba' eb a'an. Lâat nacanau nak us li yôcat chixbânunquil, abanan chaq'uehak retal li c'a'ru tâbânu re nak mâ ani tâyehok nak inc'a' us li yôcat chixbânunquil. Lix cuanquilal li Dios inc'a' nakatau riq'uin c'a'ru nakatzaca chi moco riq'uin li c'a'ru nakuc'; natauman ban riq'uin li tîquilal, li tuktûquil usilal ut li sahil ch'ôlejil li naxq'ue ke li Santil Musik'ej. Jo'can nak li ani nac'anjelac chiru li Cristo sa' tîquilal ut chi sa sa' xch'ôl, li Dios nasaho' xch'ôl riq'uin. Ut naq'uehe' ajcui' xlok'al xbaneb li ras rîtz'in. Jo'can nak chikaq'uehak kach'ôl chi cuânc sa' tuktûquil usilal riq'uineb li kas kîtz'in. Ut chikatenk'a kib chi kibil kib re nak toq'uîk sa' li kapâbâl. Mâpo' xc'anjel li Dios riq'uin li c'a'ak re ru nacatzaca. Yâl nak chixjunil naru xtzacanquil. Abanan cui lâ hermân nach'inan xch'ôl riq'uin li nacatzaca, inc'a' us li yôcat chixbânunquil. Li us xbânunquil, a'an a'in: cui nach'inan xch'ôl lâ hermân xban nak nacatti'oc tib ut nacat-uc'ac vino, matti'oc tib ut mat-uc'ac vino. Inc'a' tâbânu li c'a'ak re ru tâch'inânk cui' xch'ôl lâ hermân re nak inc'a' tâmâcobk âban.\n Nak ac yô li nink'e, qui-oso' li vino. Ut lix na' li Jesús quixye re: -Mâc'a' chic li vino, chan re. Ut li Jesús quixye re: -¿C'a'ut nak nacatchal xyebal cue a'an? Toj mâji' xk'ehil nak tinc'utbesi lin cuanquil, chan re lix na'. Lix na' li Jesús quixye reheb li yôqueb chi c'anjelac: -Chebânuhak li c'a'ru tixye êre, chan. Ut aran cuanqueb cuakib li nînki cuc yîbanbil riq'uin pec. A'an nac'anjelac chok' xna'aj xha'eb laj judío re xch'ajobresinquil ribeb jo' naxye sa' lix chak'rabeb. Li junjûnk chi cuc a'an naxc'am oxib nînki cuc chi ha'. Li Jesús quixye reheb li yôqueb chi c'anjelac aran nak te'xnujtesi li nînki cuc riq'uin ha'. Ut eb a'an que'xq'ue li ha' sa' li cuc toj retal que'nujac. Quixye cui'chic li Jesús reheb: -Lecomak ca'ch'inak ut têc'am riq'uin li najolomin re li nink'e, chan. Ut eb a'an que'xbânu jo' quiyehe' reheb xban li Jesús. Li ha' ac suk'isinbil chok' vino xban li Jesús nak que'xc'am riq'uin li najolomin re li nink'e. A'an inc'a' quixnau bar ta xchal li vino. Ca'aj cui' eb laj c'anjel li que'lecoc chak re que'xnau. Li najolomin re li nink'e quixyal li vino. Tojo'nak quixbok li bêlomej ut quixye re: -Chixjunileb li neque'nink'eîc xbên cua neque'xjec' li châbil vino. Ut nak ac xe'uc'ac chi nabal li ula', neque'xjec' li inc'a' mas châbil. Abanan lâat xac'ûla li châbil vino ut toj anakcuan xacuisi chak, chan re. A'an a'in li xbên milagro li quixbânu li Jesús nak quixsuk'isi li ha' chok' vino aran Caná re Galilea. Riq'uin li milagro a'in quixc'utbesi nak cuan xcuanquil ut eb lix tzolom que'xpâb nak li Jesús a'an li Ralal li Dios.


HECHOS 1 KEK - Lix Yehom Xba̱nuhomeb li Apóstol - Li - Bible Gateway\nHECHOS 1 Kekchi (KEK)\nLi Dios quixyechiˈi li Santil Musikˈej reheb li ralal xcˈajol\n1 Saˈ li xbe̱n hu quintzˈi̱ba a̱cuiqˈuin, at Teófilo, quintzˈi̱ba retalil chixjunil li joˈ qˈuial quixcˈut ut quixba̱nu li Ka̱cuaˈ Jesús chalen nak quixtiquib lix cˈanjel saˈ ruchichˈochˈ 2 toj saˈ li cutan nak quicˈameˈ saˈ choxa. Nak toj ma̱jiˈ naxic saˈ choxa, riqˈuin xcuanquil li Santil Musikˈej, quixye reheb cˈaˈru tento teˈxba̱nu lix apóstol li quixsiqˈueb ru. 3 Nak ac xrahobtesi̱c ut ac xcamsi̱c, quicuacli cuiˈchic chi yoˈyo ut quixcˈutbesi cuiˈchic rib chiruheb. Caˈcˈa̱l cutan quicuan saˈ ruchichˈochˈ ut nabal sut quixcˈutbesi rib chiruheb re nak teˈxnau chi tzˈakal nak quicuacli cuiˈchic chi yoˈyo. Quixchˈolob xya̱lal chiruheb chanru nak ta̱cua̱nk xnimal xcuanquilal li Dios saˈ xbe̱neb li tenamit. 4 Nak toj cuan saˈ xya̱nkeb li Jesús quixye reheb chi joˈcaˈin: ―Incˈaˈ texxic saˈ jalan naˈajej. Texcana̱k ban Jerusalén roybeninquil li Santil Musikˈej li yechiˈinbil e̱re xban li Dios Acuabej, li ac xinye e̱re la̱in. 5 Ya̱l nak laj Juan quicubsin haˈ riqˈuin haˈ. Abanan anakcuan aˈ chic lix cuanquilal li Santil Musikˈej te̱cˈul chi se̱b ut aˈan chic ta̱cua̱nk e̱riqˈuin, chan.\nLi Jesús quicˈameˈ saˈ choxa xban li Dios\n6 Eb li apóstol li chˈutchˈu̱queb aran queˈxpatzˈ re li Jesús: ―At Ka̱cuaˈ, ¿ma anakcuan ta̱qˈueheb cuiˈchic xcuanquileb laj Israel re teˈxtakla cuiˈchic rib xjuneseb? chanqueb. 7 Quichakˈoc li Jesús ut quixye reheb: ―Ma̱cuaˈ e̱re la̱ex xnaubal li cˈaˈak re ru aˈin. Caˈaj cuiˈ li Dios Acuabej nanaˈoc re jokˈe tixba̱nu xban nak caˈaj cuiˈ aˈan yal re saˈ xbe̱n chixjunil. 8 La̱ex te̱cˈul le̱ cuanquil nak ta̱cha̱lk li Santil Musikˈej e̱riqˈuin. La̱ex chic texchˈoloba̱nk resilal chicuix la̱in arin Jerusalén, aran Judea ut Samaria. Joˈ ajcuiˈ yalak bar jun sut saˈ ruchichˈochˈ te̱chˈolob li xya̱lal, chan. 9 Nak quirakeˈ xyebal chixjunil aˈin quicˈameˈ saˈ choxa li Jesús xban li Dios. Yo̱queb chirilbal nak quichal jun li chok ut quimukun saˈ li chok. Ut incˈaˈ chic queˈril ru. 10 Toj yo̱queb ajcuiˈ chirilbal nak yo̱ chi xic li Jesús saˈ choxa nak xaka̱mileb cuibeb li cui̱nk chiruheb. Sakeb li rakˈ. 11 Ut queˈxye reheb: ―Ex cui̱nk aj Galilea, ¿Cˈaˈut nak yo̱quex chi iloc saˈ choxa? Li Jesús li xcuan saˈ e̱ya̱nk ut xcˈameˈ saˈ choxa, aˈan ta̱cha̱lk cuiˈchic. Chanru nak xeril chi xic saˈ choxa, joˈcan cuiˈchic nak te̱ril nak yo̱k chi cha̱lc, chanqueb reheb.\nQuixakaba̱c laj Matías chokˈ apóstol chokˈ re̱kaj laj Judas\n12 Chirix aˈan eb li apóstol queˈcube chak saˈ li tzu̱l Olivos ut queˈco̱eb cuiˈchic Jerusalén. Li tzu̱l aˈan nachˈ cuan riqˈuin li tenamit Jerusalén, jun kilómetro tana xnajtil, joˈ xnajtil li naru nequeˈxbeni saˈ li hiloba̱l cutan. 13 Nak queˈcuulac Jerusalén queˈtakeˈ saˈ xcaˈ tasal li cab li nequeˈhilan cuiˈ nak cuanqueb Jerusalén. Aˈaneb laj Pedro, laj Juan, laj Jacobo, laj Andrés, laj Felipe, laj Tomás, laj Bartolomé, laj Mateo, laj Jacobo li ralal laj Alfeo, laj Simón li na‑oquen saˈ xya̱nkeb li jun chˈu̱tal Celote nequeˈxye reheb, ut laj Judas li ralal laj Jacobo. 14 Chixjunileb aˈan yo̱queb chi tijoc chi junajeb xchˈo̱l rochbeneb li ri̱tzˈin li Jesús ut lix María lix naˈ. Ut cuanqueb ajcuiˈ ixk yo̱queb chi tijoc rochbeneb. 15 Saˈ eb li cutan aˈan jun ciento riqˈuin junmay chixjunileb laj pa̱banel li chˈutchˈu̱queb aran. Laj Pedro quixakli saˈ xya̱nkeb ut qui‑oc chixyebal reheb: 16 ―Ex inherma̱n, tento nak ta̱uxma̱nk li tzˈi̱banbil saˈ li Santil Hu li quicˈuteˈ chiru li rey David xban li Santil Musikˈej chirix laj Judas li quikˈaxtesin re li Jesús reheb li queˈchapoc re. 17 Laj Judas, aˈan raj jun saˈ kaya̱nk saˈ li cˈanjel aˈin. 18 Riqˈuin lix tojbal li quiqˈueheˈ re xban nak quixba̱nu li ma̱usilal, quilokˈeˈ jun li chˈochˈ. Quixyatzˈ rib ut nak quitˈaneˈ chi xulxu, quichireˈ ut qui‑el chak chixjunil saˈ lix saˈ. 19 Qui‑el ut resil aˈan saˈ xya̱nkeb chixjunileb li cuanqueb Jerusalén. Joˈcan nak Acéldama nequeˈxye re li naˈajej aˈan saˈ li ra̱tinoba̱leb. Aˈan naraj naxye “Lokˈbil riqˈuin quicˈ.” 20 Quicˈulman chi joˈcan xban nak saˈ li hu Salmos tzˈi̱banbil retalil li naxye chi joˈcaˈin:\nChicana̱k ta lix naˈaj chi ma̱cˈaˈ chic cuan chiru. Ut ma̱ ani ta chic chi cua̱nk saˈ lix muheba̱l.\nUt naxye ajcuiˈ:\nJalan ta chic chiqˈuehekˈ chokˈ re̱kaj saˈ lix cˈanjel.\n21 Joˈcan nak tento takaxakab junak chokˈ re̱kaj laj Judas. Cuanqueb cui̱nk saˈ kaya̱nk queˈochbenin chak ke nak toj cuan li Jesús saˈ kaya̱nk, 22 chalen nak quicubsi̱c chak xhaˈ li Jesús xban laj Juan ut toj chalen nak quicˈameˈ saˈ choxa chiku. Jun reheb li cui̱nk aˈan naru takaxakab chokˈ re̱kaj laj Judas re nak tixchˈolob ajcuiˈ xya̱lal nak quicuacli cuiˈchic chi yoˈyo li Jesús saˈ xya̱nkeb li camenak, chan laj Pedro. 23 Queˈxxakab laj José li nequeˈxye Barsabás re. Aj Justo lix cˈabaˈ jun chic nequeˈxqˈue. Ut queˈxxakab ajcuiˈ laj Matías. 24 Ut queˈoc chi tijoc ut queˈxye: ―At Ka̱cuaˈ, la̱at nacanau chanru li ra̱m li junju̱nk. Joˈcan nak nakatzˈa̱ma cha̱cuu nak ta̱cˈutbesi chiku ani reheb li cuib aˈin ta̱sicˈ ru re ta̱cana̱k chi cˈanjelac chokˈ re̱kaj laj Judas. 25 Aˈan tixcˈul xcuanquil chi cˈanjelac chokˈ apóstol. Tixba̱nu li cˈanjel li quixtzˈekta̱na laj Judas xban li incˈaˈ us quixba̱nu. Laj Judas co̱ saˈ li naˈajej chixtojbal xma̱c bar xcˈulub cuiˈ xic, chanqueb. 26 Joˈcan nak queˈxbu̱li rix li ani ta̱cana̱k chi cˈanjelac. Ut nak ac xeˈbu̱lic, li cˈanjel aˈan quicana saˈ xbe̱n laj Matías. Ut saˈ ajcuiˈ li ho̱nal aˈan laj Matías qui‑oc chokˈ apóstol saˈ xya̱nkeb li junlaju chic.